Γ. Στουρνάρας στον Ο.Τ. : Πώς θα θωρακιστεί η οικονομία - Καμπανάκια για την «επόμενη μέρα» - Οικονομικός Ταχυδρόμος - ot.gr\nΓ. Στουρνάρας στον Ο.Τ. : Πώς θα θωρακιστεί η οικονομία – Καμπανάκια για την «επόμενη μέρα»\nΑπό το δεύτερο τρίμηνο η σταδιακή άνοδος της οικονομικής δραστηριότητας - Μέτρα στήριξης μέχρι να έλθει η ανάπτυξη ξανά\nΜέσω του Ο.Τ. ο διοικητής της κεντρικής τράπεζας περιγράφει έναν οδικό χάρτη προκειμένου να μετριαστεί ο κίνδυνος εγκλωβισμού σε μια κατάσταση μακροχρόνιας οικονομικής στασιμότητας και απευθύνει έκκληση για εγρήγορση και συνεννόηση των πολιτικών δυνάμεων της χώρας. Σύμφωνα με τον κ. Στουρνάρα, η Ελλάδα μπορεί να θωρακιστεί μέσω των μεταρρυθμίσεων, μιας λελογισμένης μεσοπρόθεσμης δημοσιονομικής πολιτικής, με την άμεση και συνολική αντιμετώπιση του προβλήματος των μη εξυπηρετούμενων δανείων, με την εφαρμογή του νέου πτωχευτικού κώδικα και τη διευκόλυνση των ιδιωτών στην αποπληρωμή των χρεών τους, έτσι ώστε να έχουμε εξυγίανση του ιδιωτικού χρέους συνολικά και ενίσχυση της ανθεκτικότητας της οικονομίας σε εξωτερικούς κλυδωνισμούς. Η διαδικασία απόσυρσης της κρατικής στήριξης την επόμενη περίοδο θα πρέπει να συνδυαστεί με τη σταδιακή επιστροφή σε θετικούς και ισχυρούς ρυθμούς ανάπτυξης.\nΚύριε διοικητά, ποιες είναι οι νεότερες εκτιμήσεις σας για τον δημοσιονομικό αντίκτυπο της πανδημικής κρίσης;\nΗ επεκτατική δημοσιονομική πολιτική είναι απαραίτητη για τον μετριασμό των πρωτόγνωρων επιπτώσεων της πανδημίας. Το μέγεθος του δημοσιονομικού πακέτου στήριξης της οικονομίας αποσκοπεί στο να αποτρέψει μια βαθιά ύφεση, που θα μπορούσε να έχει μονιμότερα διαρθρωτικά χαρακτηριστικά, χωρίς ωστόσο να τίθεται σε κίνδυνο η βιωσιμότητα των δημοσίων οικονομικών μεσοπρόθεσμα.\nΤα δημοσιονομικά μέτρα στήριξης, ύψους 11,2% του ΑΕΠ, που εφαρμόστηκαν εντός του 2020, και η ύφεση οδήγησαν σε απότομη μεταστροφή του δημοσιονομικού πρωτογενούς αποτελέσματος της γενικής κυβέρνησης από πλεόνασμα το 2019 σε έλλειμμα και, σε συνδυασμό με τη μεγάλη πτώση του ονομαστικού προϊόντος, σε σημαντική αύξηση του λόγου του δημόσιου χρέους προς το ΑΕΠ. Πιο συγκεκριμένα, η ΤτΕ εκτιμά ότι το 2020 το πρωτογενές έλλειμμα της γενικής κυβέρνησης – σε όρους ενισχυμένης εποπτείας – θα διαμορφωθεί στο 7% του ΑΕΠ, έναντι πλεονάσματος ύψους 3,6% του ΑΕΠ το 2019. Για το 2021, η αβεβαιότητα παραμένει αυξημένη ενόσω διατηρούνται τα περιοριστικά μέτρα και κατά συνέπεια η δημοσιονομική πολιτική έχει ήδη συμπληρωθεί με νέες επεκτατικές παρεμβάσεις, οι οποίες επιβαρύνουν περαιτέρω το προβλεπόμενο δημοσιονομικό αποτέλεσμα. Το ύψος των παρεμβάσεων για την αντιμετώπιση της πανδημίας εκτιμάται πλέον σε 7,4% του ΑΕΠ το 2021 (σχεδόν διπλάσιο σε σχέση με αυτό που προβλεπόταν στην Εισηγητική Έκθεση του Προϋπολογισμού 2021). Συνεπώς, το 2021 το πρωτογενές έλλειμμα της γενικής κυβέρνησης προβλέπεται ότι θα διαμορφωθεί σε 5,3% του ΑΕΠ, έναντι πρόβλεψης 3,9% του ΑΕΠ στην Εισηγητική Έκθεση.\nΤο δημόσιο χρέος εκτιμάται ότι αυξήθηκε σε 205% του ΑΕΠ το 2020, από 180,5% του ΑΕΠ το 2019, πρωτίστως λόγω του “αποτελέσματος χιονοστιβάδας”, δηλαδή της διαφοράς μεταξύ του μεσοσταθμικού επιτοκίου εξυπηρέτησης του δημοσίου χρέους και του ρυθμού μεταβολής του ονομαστικού ΑΕΠ. Η μεγάλη αύξηση του δημόσιου χρέους είναι ένα γενικευμένο φαινόμενο σε όλες τις προηγμένες οικονομίες εξαιτίας της ύφεσης και του αποπληθωρισμού, αλλά και λόγω της μεγάλης αύξησης του κρατικού δανεισμού για τη χρηματοδότηση των επεκτατικών δημοσιονομικών πολιτικών για την προστασία της ιδιωτικής οικονομίας. Στις υπερχρεωμένες πάντως οικονομίες όπως η ελληνική, η δυναμική του δημόσιου χρέους είναι ένα ζήτημα που μακροπρόθεσμα επηρεάζει την αναπτυξιακή δυναμική και τη δημοσιονομική βιωσιμότητα. Ωστόσο, η συμπερίληψη των ομολόγων του Ελληνικού Δημοσίου, αν και εξακολουθούν να υπολείπονται της επενδυτικής βαθμίδας, στο έκτακτο πρόγραμμα αγοράς τίτλων λόγω πανδημίας της ΕΚΤ και η αποδοχή τους ως εξασφαλίσεων στις πράξεις αναχρηματοδότησης των ελληνικών τραπεζών από το Ευρωσύστημα, καθώς και οι θετικές εξελίξεις στις διεθνείς χρηματοπιστωτικές αγορές, συνέβαλαν στην αδιάλειπτη πρόσβαση του Ελληνικού Δημοσίου στις αγορές κεφαλαίων και στην περαιτέρω μείωση των αποδόσεων των ελληνικών κρατικών ομολόγων.\nΗ διαδικασία απόσυρσης της κρατικής στήριξης την επόμενη περίοδο θα πρέπει να συνδυαστεί με τη σταδιακή επιστροφή σε θετικούς και ισχυρούς ρυθμούς ανάπτυξης, ώστε να μετριαστεί ο κίνδυνος εγκλωβισμού σε μια κατάσταση μακροχρόνιας οικονομικής στασιμότητας με διαρκείς αποπληθωριστικές πιέσεις. Ωστόσο, θα πρέπει η δημοσιονομική επέκταση να παραμείνει προσωρινή και στοχευμένη και το ταμειακό απόθεμα να διατηρηθεί σε υψηλό επίπεδο. Δεδομένων των παραπάνω και σε συνδυασμό με το ευνοϊκό προφίλ αποπληρωμών του χρέους, εκτιμάται ότι η μεσοπρόθεσμη βιωσιμότητα του χρέους δεν τίθεται σε κίνδυνο, παρά το γεγονός ότι μεσοπρόθεσμα τόσο ο λόγος του χρέους προς ΑΕΠ όσο και οι ακαθάριστες χρηματοδοτικές ανάγκες αναμένεται να αυξηθούν σημαντικά σε σχέση με τις προ της πανδημίας εκτιμήσεις.\nΤην επαύριο της πανδημίας, η δημοσιονομική πολιτική θα πρέπει και πάλι να εστιάσει στη σταδιακή μείωση των ελλειμμάτων και στην αποκατάσταση της δημοσιονομικής ισορροπίας, με κύριο μοχλό την ανάπτυξη, ώστε να εξασφαλιστεί η μακροχρόνια βιωσιμότητα των δημόσιων οικονομικών. Η ενίσχυση των δημόσιων επενδύσεων, ως επιταχυντή της ανάπτυξης, καθώς και η ταχύτερη προώθηση των διαρθρωτικών μεταρρυθμίσεων, δύνανται να συμβάλουν καθοριστικά προς το σκοπό αυτό. Η αξιοποίηση των πόρων του Ταμείου Ανάκαμψης αποτελεί μεγάλη ευκαιρία προς αυτή την κατεύθυνση και κρίνεται καθοριστικής σημασίας.\nΠαρά τη μεγάλη αύξηση των καταθέσεων, οι πιστώσεις στα νοικοκυριά και τις επιχειρήσεις δίνονται με το σταγονόμετρο. Πότε θα μπορέσουν τελικά οι τράπεζες να χρηματοδοτήσουν την πραγματική οικονομία; Aρκεί το σχέδιο «Ηρακλής» για να απαλλαγούν από τον βραχνά των κόκκινων δανείων; Σε ποιο στάδιο βρίσκεται η υπόθεση της «κακής τράπεζας» και γιατί επιμένετε σε αυτήν;\nΚατά τη διάρκεια της πανδημίας, είτε για λόγους πρόνοιας είτε λόγω αναγκαστικής αποταμίευσης, πράγματι παρατηρήθηκε ισχυρή εισροή καταθέσεων. Πιο σημαντικό ωστόσο είναι το γεγονός ότι το Ευρωσύστημα, δηλαδή η Ευρωπαϊκή Κεντρική Τράπεζα και οι Εθνικές Κεντρικές Τράπεζες μεταξύ των οποίων και η Τράπεζα της Ελλάδος, παρέχουν άφθονη χρηματοδότηση στις τράπεζες, με επιδοτούμενο ουσιαστικά επιτόκιο, με στόχο την ενίσχυση της χρηματοδότησης προς τον ιδιωτικό τομέα. Λειτουργώντας λοιπόν υπό βελτιωμένες συνθήκες ρευστότητας, οι τράπεζες έχουν αυξημένη δυνατότητα παροχής πιστώσεων και ως ένα βαθμό αυτό αντανακλάται και στα μεγέθη χρηματοδότησης.\nΕνδεικτικά να αναφέρω ότι ο ετήσιος ρυθμός ανόδου της τραπεζικής χρηματοδότησης προς τον ιδιωτικό τομέα διαμορφώθηκε το 2020 σε θετικό επίπεδο κατά μέσο όρο (1,2%) έναντι ελαφρά αρνητικού ρυθμού το 2019. Η εξέλιξη αυτή αντανακλά ουσιαστικά την ενίσχυση της τραπεζικής χρηματοδότησης προς τις μη χρηματοπιστωτικές επιχειρήσεις, όπου ο ετήσιος ρυθμός ανόδου διαμορφώθηκε σε 5,6% κατά μέσο όρο το 2020, λόγω και των προγραμμάτων που διαχειρίζεται η Ελληνική Αναπτυξιακή Τράπεζα. Αντίθετα, ο αντίστοιχος ρυθμός προς τα νοικοκυριά παρέμεινε σε αρνητικό έδαφος και κατά το 2020.\nΩστόσο, λαμβάνοντας υπόψη τις δυνατότητες των τραπεζών από άποψη ρευστότητας θα ήθελα να δω την παροχή περισσότερων πιστώσεων προς την οικονομία. Βέβαια, η προοπτική μελλοντικών ροών μη εξυπηρετούμενων δανείων λειτουργεί περιοριστικά στην παροχή νέων τραπεζικών δανείων, ιδιαίτερα προς τις μικρές και μεσαίες επιχειρήσεις που φέρουν και υψηλότερο κίνδυνο. Το πρόβλημα όπως αντιλαμβάνεστε γίνεται μεγαλύτερο από τη στιγμή που οι ελληνικές τράπεζες είναι ήδη επιβαρυμένες με ένα πολύ υψηλό απόθεμα μη εξυπηρετούμενων δανείων (ΜΕΔ). Για το λόγο αυτό, η Τράπεζα της Ελλάδος εδώ και χρόνια ζητά μετ’ επιτάσεως την αξιοποίηση λύσεων για να ξεκαθαρίσει ο ισολογισμός των ελληνικών τραπεζών από τα «κόκκινα» δάνεια και να μπορέσουν οι τράπεζες να αυξήσουν ακόμα περισσότερο τις πιστώσεις προς την οικονομία.\nΌπως έχω αναφέρει και στο παρελθόν, το σχέδιο ‘Ηρακλής’ έχει αναμφισβήτητα σημαντική συνεισφορά στη μείωση των ΜΕΔ. Το Ελληνικό Δημόσιο παρέχει την κρατική εγγύηση στους ανώτερους τίτλους (senior notes) με πιστοληπτική διαβάθμιση ΒΒ- κατ’ ελάχιστον, και μέσω της ανάληψης αυτού του κινδύνου διευκολύνει καθοριστικά τις πωλήσεις των κόκκινων δανείων μέσω τιτλοποιήσεων. Ενδεικτικά, έχει ήδη επιτυχώς ολοκληρωθεί η συναλλαγή μέσω του Ηρακλή μίας συστημικής τράπεζας συνολικού ύψους δανείων περίπου 7 δισεκ. ευρώ έναντι παροχής εγγύησης 2,4 δισεκ. ευρώ, ενώ όταν ολοκληρωθούν και οι υπόλοιπες συναλλαγές, θα έχουν επιτευχθεί πωλήσεις δανείων 31 δισεκ. ευρώ με την παροχή εγγυήσεων ύψους 11,6 δισεκ. ευρώ.\nΤο αν αρκεί η όχι το εν λόγω σχέδιο εξαρτάται από τις πραγματικές ζημιές από την πανδημία -όταν αυτές εμφανιστούν, ιδίως μετά το πέρας της στήριξης κράτους και τραπεζών στους δανειολήπτες- αλλά και από την πρόοδο στην υλοποίηση των επιχειρηματικών πλάνων των τραπεζών. Όπως ανακοίνωσαν πρόσφατα οι τέσσερις συστημικές τράπεζες, φιλοδοξούν να βρίσκονται σε μονοψήφιο δείκτη ΜΕΔ έως τα τέλη του τρέχοντος έτους ή στις αρχές του επόμενου. Ευχή όλων η συστημική λύση Ηρακλής να είναι επαρκής, ιδίως μετά την πρόσφατη παράταση που έλαβε για άλλους 18 μήνες με αντίστοιχη αύξηση του ύψους των κρατικών εγγυήσεων, και οι τράπεζές μας να πετύχουν την ταχύτερη δυνατή εξυγίανση του ισολογισμού τους με την επίτευξη δείκτη ΜΕΔ κοντά στον ευρωπαϊκό μέσο όρο (2,6% με στοιχεία 31.12.20).\nΑναφορικά με την εταιρεία διαχείρισης στοιχείων του ενεργητικού (AMC), έχουμε καταθέσει από τα τέλη του προηγούμενου έτους την πρότασή μας στην ελληνική κυβέρνηση, η οποία έχει και την τελική ευθύνη των αποφάσεων για την υιοθέτηση οποιασδήποτε συστημικής λύσης για τα κόκκινα δάνεια. Ο λόγος για τον οποίο θεωρήσαμε αναγκαία την πρότασή μας είναι επειδή αντιμετωπίζει το πρόβλημα των ΜΕΔ ταυτόχρονα με αυτό του υψηλού ποσοστού της αναβαλλόμενης φορολογικής απαίτησης στα κεφάλαια των τραπεζών και με τον τρόπο αυτό αποτελεί τη βέλτιστη λύση για τον Έλληνα φορολογούμενο.\nΕίναι έτοιμα τα πιστωτικά ιδρύματα να διαδραματίσουν τον κρίσιμο ρόλο που τους αναλογεί στην αξιοποίηση των κονδυλίων του Ταμείου Ανάκαμψης; Ποια είναι η ενδεδειγμένη συνταγή, προκειμένου να ανταποκριθούν με επιτυχία στην αποστολή τους;\nΟ ρόλος των τραπεζών στην αξιοποίηση των κονδυλίων του Ταμείου Ανάκαμψης θα είναι κομβικός. Και αυτό διότι οι τράπεζες θα κληθούν να αξιολογήσουν τη βιωσιμότητα των επενδυτικών έργων που θα χρηματοδοτηθούν από αυτούς τους πόρους και ακολούθως να συνδράμουν μέσω μόχλευσης στα περίπου 12,7 δισεκ. ευρώ δάνεια που προβλέπεται να χορηγηθούν για τη χρηματοδότηση ιδιωτικών έργων.\nΕκτιμώ ότι οι τράπεζες έχουν αναδιοργανωθεί σε σημαντικό βαθμό τα τελευταία χρόνια, έχουν βελτιώσει σημαντικά τις δομές λειτουργίας τους και έχουν το κατάλληλο ανθρώπινο δυναμικό και τις τεχνολογικές υποδομές για να αντεπεξέλθουν στον κρίσιμο αυτό ρόλο.\nΩς ενδεδειγμένη συνταγή που με ρωτάτε θα έλεγα ότι αυτή είναι απλά η εφαρμογή των κανόνων εποπτείας. Δηλαδή η αξιοποίηση των πόρων του Ταμείου Ανάκαμψης στη βάση αμιγώς τραπεζικών κριτηρίων. Και το πρόσφατο παρελθόν δείχνει ότι μπορούν να το κάνουν και να μοχλεύσουν με αξιόλογο βαθμό τους διαθέσιμους πόρους. Ενδεικτικά να αναφέρω ότι κατά τη διάρκεια του 2020, στο πρόγραμμα εγγυοδοσίας της Ελληνικής Αναπτυξιακής Τράπεζας, οι τράπεζες μόχλευσαν τις διαθέσιμες εγγυήσεις κατά περίπου 3,1 φορές για τις μικρομεσαίες επιχειρήσεις και κατά περίπου 4,2 φορές για τις μεγάλες επιχειρήσεις. Αν οι τάσεις αυτές ακολουθηθούν και στους πόρους του Ταμείου Ανάκαμψης εκτιμάται ότι η ελληνική οικονομία θα δεχθεί μία σημαντική ένεση χρηματοδότησης η οποία θα έχει προφανώς πολλαπλασιαστικά οφέλη, ιδίως δε αν λάβουμε υπόψη ότι οι πόροι προβλέπεται να κατευθυνθούν σε δυναμικούς τομείς στους οποίους ως χώρα έχουμε ανάγκη να αναπτύξουμε, δηλαδή την Πράσινη Ανάπτυξη, την Ψηφιακή Τεχνολογία, την Καινοτομία.\nEκτιμάτε ότι το Εθνικό Σχέδιο Ανάκαμψης είναι ικανό να αλλάξει το παραγωγικό υπόδειγμα της χώρας και να θεραπεύσει τις χρόνιες παθογένειες; Θα επιτευχθεί ο στόχος της εξωστρέφειας; Ποιες είναι οι προϋποθέσεις;\nΗ πανδημία του κορωνοϊού ανέκοψε την ανάκαμψη της ελληνικής οικονομίας και την οδήγησε, το 2020, σε βαθιά ύφεση, αποπληθωρισμό, αναβολή επενδυτικών αποφάσεων, μείωση του εργατικού δυναμικού, επιδείνωση της δημοσιονομικής της θέσης και αύξηση του πιστωτικού κινδύνου που μπορεί να οδηγήσει σε αύξηση, του υψηλού σε σχέση με τους ευρωπαίους εταίρους, αποθέματος των μη εξυπηρετούμενων δανείων το 2021. Τα προβλήματα αυτά προστέθηκαν στις χρόνιες παθογένειες που αντιμετώπιζε η ελληνική οικονομία πριν από το ξέσπασμα της πανδημίας, δηλαδή τη διεύρυνση της απόκλισης έναντι του πυρήνα της ευρωζώνης, το μεγάλο επενδυτικό κενό, τη χαμηλή διαρθρωτική διεθνή ανταγωνιστικότητα, την υψηλή διαρθρωτική ανεργία, τον αργό ψηφιακό μετασχηματισμό, το υψηλό επίπεδο της φοροδιαφυγής, τη χαμηλή αποδοτικότητα του δημόσιου τομέα, την αργή απονομή της δικαιοσύνης και την προβλεπόμενη δημογραφική κάμψη λόγω της γήρανσης του πληθυσμού.\nΟι πόροι του Ταμείου Ανάκαμψης, που ανέρχονται σε 30,5 δισεκατομμύρια ευρώ και αφορούν επιχορηγήσεις και δάνεια για την περίοδο 2021-2026, είναι ζωτικής σημασίας για την αύξηση των επενδύσεων, τη βιώσιμη ανάκαμψη, την αντιμετώπιση των χρόνιων παθογενειών και την ενίσχυση της εξωστρέφειας της οικονομίας. Οι δράσεις που περιγράφονται στο Εθνικό Σχέδιο Ανάκαμψης και Ανθεκτικότητας (ΕΣΑΣ) και αφορούν την πράσινη μετάβαση, τον ψηφιακό μετασχηματισμό του δημόσιου και ιδιωτικού τομέα, την ενίσχυση της απασχόλησης, της κατάρτισης και της κοινωνικής συνοχής καθώς και την αύξηση των ιδιωτικών επενδύσεων είναι προς τη σωστή κατεύθυνση και ταυτίζονται με προτάσεις που κατά καιρούς έχει υποβάλλει η Τράπεζα της Ελλάδος μέσα από τις περιοδικές της εκθέσεις.\nΣύμφωνα με τις εκτιμήσεις της Τράπεζας της Ελλάδος, η πλήρης εφαρμογή του Εθνικού Σχεδίου Ανάκαμψης και Ανθεκτικότητας μπορεί να αυξήσει το επίπεδο του πραγματικού ΑΕΠ κατά 6,9% έως το 2026. Αυτό συνεπάγεται θετική συμβολή στο ρυθμό ανάπτυξης του πραγματικού ΑΕΠ κατά περίπου 1,15 ποσοστιαίες μονάδες κατά μέσο όρο κάθε χρόνο για την περίοδο 2021-2026. Επιπλέον, οι ιδιωτικές επενδύσεις μπορούν να αυξηθούν κατά περίπου 20% το 2026 και η απασχόληση κατά 4%. Αυτό μεταφράζεται σε δημιουργία επιπλέον 180 έως 200 χιλιάδων νέων θέσεων εργασίας έως το 2026 και σε διεύρυνση της φορολογικής βάσης οδηγώντας σε άνοδο του λόγου φορολογικών εσόδων προς ΑΕΠ κατά 2,8 ποσοστιαίες μονάδες το 2026. Ως αποτέλεσμα, βελτιώνεται το πρωτογενές πλεόνασμα της Γενικής Κυβέρνησης, δημιουργώντας έτσι πρόσθετο δημοσιονομικό χώρο.\nΟι συνολικές επιδράσεις του Σχεδίου στην οικονομία μπορούν να διαχωριστούν: (α) στην επίδραση των επιχορηγήσεων και των δανείων και (β) στην επίδραση των μεταρρυθμίσεων οι οποίες ενισχύουν τον ανταγωνισμό στις αγορές προϊόντος, αυξάνουν το ποσοστό συμμετοχής στο εργατικό δυναμικό καθώς και τη συνολική παραγωγικότητα των συντελεστών παραγωγής. Ωστόσο, οι διαρθρωτικές μεταρρυθμίσεις έχουν τη δυνατότητα να οδηγήσουν σε μόνιμη αύξηση της παραγωγικής ικανότητας και της ανταγωνιστικότητας της οικονομίας. Ειδικότερα, τα επίπεδα του πραγματικού ΑΕΠ και της απασχόλησης αναμένεται να αυξηθούν περίπου 6% και 4%, αντίστοιχα, σε βάθος 20ετίας. Ενώ και η φορολογική βάση αυξάνεται κατά 2,5 εκατοστιαίες μονάδες σε μόνιμη βάση.\nΟι εκτιμήσεις μας για τις επιπτώσεις των διαρθρωτικών μεταρρυθμίσεων στην οικονομία θα πρέπει να εκληφθούν μόνο ως το κατώτατο όριο της επίδρασης των μεταρρυθμίσεων που περιλαμβάνονται στο Εθνικό Σχέδιο Ανάκαμψης και Ανθεκτικότητας. Αυτό οφείλεται στο ότι οι μεταρρυθμίσεις που αυξάνουν την αποτελεσματικότητα του δημοσίου τομέα μέσω της ψηφιοποίησης, που βελτιώνουν την ποιότητα της διακυβέρνησης, που ενισχύουν το κράτος δικαίου και την αποτελεσματικότητα του δικαστικού συστήματος είναι δύσκολο να ποσοτικοποιηθούν. Σε κάθε περίπτωση όμως, η υλοποίησή τους αναμένεται να οδηγήσει σε πρόσθετη άνοδο του πραγματικού ΑΕΠ στη μακροχρόνια περίοδο.\nΒασική προϋπόθεση για τα ανωτέρω είναι η αξιοποίηση του συνόλου της προβλεπόμενη χρηματοδότησης και η πλήρης εφαρμογή των διαρθρωτικών μεταρρυθμίσεων που συνδέονται με το ΕΣΑΣ. Αναμφισβήτητα, η ποιότητα και η αποτελεσματικότητα της δημόσιας διοίκησης είναι καθοριστικοί παράγοντες για την επιτυχή αξιοποίηση των κονδυλίων του Ταμείου Ανάκαμψης. Στο πλαίσιο αυτό, η σύσταση στο Υπουργείο Οικονομικών της Ειδικής Υπηρεσίας Συντονισμού του Ταμείου Ανάκαμψης αποτελεί θετικό βήμα και θα συμβάλλει στον αποτελεσματικό σχεδιασμό και την παρακολούθηση της υλοποίησης των δράσεων του ΕΣΑΣ. Επιπλέον, η καλύτερη αξιοποίηση των δανείων του Ταμείου Ανάκαμψης και η κινητοποίηση πρόσθετων ιδιωτικών πόρων απαιτούν τη συμμετοχή εγχώριων εμπορικών τραπεζών, της Ελληνικής Αναπτυξιακής Τράπεζας και διεθνών χρηματοπιστωτικών οργανισμών (όπως η ΕΤΕπ) που έχουν την τεχνογνωσία όσον αφορά την επιλογή των πλέον αποδοτικών ιδιωτικών επενδυτικών σχεδίων. Παράλληλα, οι ελληνικές εταιρείες θα πρέπει να ενώσουν τις δυνάμεις τους μέσω συνεργασιών, εξαγορών και συγχωνεύσεων και να επεκτείνουν τις συνεργασίες τους με μεγάλες εταιρείες από το εξωτερικό προκειμένου να υλοποιήσουν φιλόδοξα επενδυτικά προγράμματα που θα μπορούν να χρηματοδοτηθούν από το Ταμείο Ανάκαμψης.\nTι κινδύνους εγκυμονούν για την Ελλάδα οι καθυστερήσεις στην εκταμίευση των κεφαλαίων του Ταμείου και σε ποιο βαθμό επηρεάζουν τις προβλέψεις για το φετινό ρυθμό ανάκαμψης;\nΟι επενδυτικοί πόροι που αναμένεται να κινητοποιηθούν από το Ταμείο Ανάκαμψης την επόμενη εξαετία προσφέρουν μια μοναδική ευκαιρία για την Ελλάδα όχι μόνο να επουλώσει τις οικονομικές πληγές της πανδημίας, αλλά κυρίως να επιταχύνει και να ολοκληρώσει τον παραγωγικό, τεχνολογικό και θεσμικό μετασχηματισμό της. Η διαχείριση και βέλτιστη αξιοποίηση των ευρωπαϊκών κονδυλίων και η υλοποίηση των αναγκαίων μεταρρυθμίσεων αποτελούν ίσως τη μεγαλύτερη πρόκληση που καλείται να αντιμετωπίσει σήμερα η δημόσια διοίκηση.\nΟποιαδήποτε καθυστέρηση στην εκταμίευση των κεφαλαίων από το Ταμείο Ανάκαμψης θα έθετε σε σοβαρό κίνδυνο την ανάκαμψη του ΑΕΠ και της απασχόλησης φέτος. Επίσης θα έκανε ακόμα πιο ασφυκτικό το χρονοδιάγραμμα υλοποίησης των επενδύσεων και των μεταρρυθμίσεων, με πρόσθετες αρνητικές επιδράσεις μεσομακροπρόθεσμα. Ειδικά ο Ευρωπαϊκός Νότος που επλήγη σφοδρότερα από την κρίση της πανδημίας χρειάζεται επειγόντως αυτά τα κεφάλαια το συντομότερο δυνατόν. Συνεπώς είναι καθοριστικής σημασίας να αρθούν άμεσα τα εμπόδια που ετέθησαν από το γερμανικό συνταγματικό δικαστήριο όσον αφορά την έκδοση ευρωπαϊκού χρέους και να εγκριθεί από τα εθνικά κοινοβούλια η απόφαση για τους ιδίους πόρους της ΕΕ, ώστε να μπορέσει η Ευρωπαϊκή Επιτροπή να δανειστεί εγκαίρως τα κεφάλαια από τις αγορές.\nTo τελευταίο διάστημα εντείνονται οι ανησυχίες εξαιτίας της αύξησης των πληθωριστικών προσδοκιών. Είναι ορατός ο κίνδυνος τα πρωτοφανή μέτρα στήριξης να γυρίσουν τελικά «μπούμερανγκ» για την παγκόσμια οικονομία; Πώς πρέπει να προφυλαχθεί η Ελλάδα απέναντι σε ένα τέτοιο ενδεχόμενο;\nΠράγματι οι προοπτικές ταχύτερης ανάκαμψης, καθώς προχωρούν οι εμβολιασμοί και αίρονται τα περιοριστικά μέτρα, σε συνδυασμό με την τόνωση της ζήτησης από τα πρωτοφανή μέτρα δημοσιονομικής και νομισματικής πολιτικής παγκοσμίως, έχουν εντείνει τις πληθωριστικές προσδοκίες και τις ανησυχίες για μια απότομη αύξηση των επιτοκίων, ιδιαίτερα στις ΗΠΑ με κίνδυνο διάχυσης στον υπόλοιπο κόσμο. Μολονότι η ενίσχυση του πληθωρισμού και η αύξηση των επιτοκίων ισορροπίας παραμένουν το ζητούμενο σε πολλές προηγμένες οικονομίες, μια υπερθέρμανση της οικονομικής δραστηριότητας και επίμονος πληθωρισμός σε επίπεδα πολύ υψηλότερα από τους στόχους των κεντρικών τραπεζών, θα κινητοποιούσε τη συστολή της νομισματικής πολιτικής, αυξάνοντας το κόστος δανεισμού και εξυπηρέτησης του χρέους, και οδηγώντας πιθανώς σε χρηματοπιστωτική διαταραχή, κρίσεις δημοσίου χρέους και μεγάλο κύμα πτωχεύσεων στον ιδιωτικό τομέα.\nΠρος το παρόν ένας τέτοιος κίνδυνος είναι μάλλον απόμακρος. Η αύξηση των πληθωριστικών πιέσεων φαίνεται ελεγχόμενη, και σε αρκετές περιπτώσεις όπως στη ζώνη του ευρώ συγκρατημένη. Ταυτόχρονα, η ανάγκη για συνέχιση της δημοσιονομικής και νομισματικής στήριξης παραμένει μεγάλη τόσο για την επανεκκίνηση των οικονομιών όσο και την αποφυγή μόνιμων επιπτώσεων από την κρίση της πανδημίας στο δυνητικό προϊόν.\nΘα πρέπει ωστόσο να υπάρχει αυξημένη εγρήγορση από τους ασκούντες οικονομική πολιτική και ένα ξεκάθαρο σχέδιο επιστροφής στην κανονικότητα καθώς οι οικονομίες θα ανακάμπτουν. Μεγάλη σημασία έχει η ανεξαρτησία και η αξιοπιστία των κεντρικών τραπεζών, οι οποίες μπορούν και πρέπει να προλάβουν την πιθανότητα απότομης αύξησης του κόστους δανεισμού, είτε στο πλαίσιο των μη συμβατικών τους εργαλείων όπως τα προγράμματα αγοράς τίτλων, είτε με έγκαιρη και σαφή επικοινωνία των προθέσεών τους. Η αύξηση των επιτοκίων θα πρέπει να συμβαδίζει με την αύξηση του ρυθμού οικονομικής ανάπτυξης.\nΗ Ελλάδα δεν μπορεί να επηρεάσει τις εξελίξεις στα παγκόσμια επιτόκια, λόγω του μικρού μεγέθους της οικονομίας της. Μπορεί όμως να θωρακιστεί με διάφορους τρόπους. Καταρχάς μπορεί να περιορίσει τον κίνδυνο που σχετίζεται με τη χώρα και συνεπώς το spread επί του επιτοκίου δανεισμού της, μέσω μεταρρυθμίσεων και μιας λελογισμένης μεσοπρόθεσμης δημοσιονομικής πολιτικής, η οποία θα διορθώσει τα μεγάλα πρωτογενή ελλείμματα που έχουμε σήμερα. Σημαντική είναι επίσης η άμεση και συνολική αντιμετώπιση του προβλήματος των μη εξυπηρετούμενων δανείων, η εφαρμογή του νέου πτωχευτικού κώδικα και η διευκόλυνση των ιδιωτών στην αποπληρωμή των χρεών τους, έτσι ώστε να έχουμε εξυγίανση του ιδιωτικού χρέους συνολικά και ενίσχυση της ανθεκτικότητας της οικονομίας σε εξωτερικούς κλυδωνισμούς.\nΔιαβλέπετε τον κίνδυνο επιστροφής του «πολιτικού κινδύνου» στη χώρα μας;\nΗ χώρα μας επηρεάζεται άμεσα από την εξέλιξη της παγκόσμιας και ειδικότερα της ευρωπαϊκής οικονομίας καθώς και από τους κινδύνους που επηρεάζουν την παγκόσμια οικονομία οι οποίοι συνδέονται με την μελλοντική πορεία της πανδημίας. Όπως προανέφερα, η πανδημία δημιούργησε αρκετά νέα προβλήματα και επιδείνωσε πολλά από τα προβλήματα και τις προ-υπάρχουσες παθογένειες που αντιμετώπιζε η ελληνική οικονομία.\nΩστόσο, με το πέρας της πανδημίας και την άρση των μέτρων στήριξης η ελληνική οικονομία θα έχει να αντιμετωπίσει το ενδεχόμενο ενός αριθμού πτωχεύσεων μη βιώσιμων, μικρών κυρίως, επιχειρήσεων. Κάτι τέτοιο θα μπορούσε να οδηγήσει σε αύξηση της ανεργίας, σε δημιουργία νέων μη εξυπηρετούμενων δανείων και σε αυξημένους δημοσιονομικούς κινδύνους εξαιτίας της κατάπτωσης κρατικών εγγυήσεων, της οριστικής διαγραφή χρεών προς το Δημόσιο και της εισοδηματικής στήριξης στους εργαζομένους. Τα παραπάνω θα μπορούσαν να επηρεάσουν αρνητικά τον χρηματοπιστωτικό τομέα και να επιβραδύνουν την επιστροφή στη δημοσιονομική ισορροπία. Παράλληλα, η χώρα μας αντιμετωπίζει κινδύνους που συνδέονται και με ενδεχόμενη συνέχιση ή και ένταση της γεωπολιτικής αστάθειας στη ΝΑ Μεσόγειο, λόγω της Τουρκίας.\nΟι παραπάνω κίνδυνοι απαιτούν εγρήγορση και συνεννόηση των πολιτικών δυνάμεων της χώρας. Το ίδιο όμως απαιτεί και η μεγάλη ευκαιρία για τον παραγωγικό μετασχηματισμό της οικονομίας που ονομάζεται Ταμείο Ανάκαμψης. Η αίσθησή μου είναι ότι οι πολιτικές δυνάμεις, παρά τις όποιες διαφωνίες, θα δώσουν έμφαση στην επούλωση των πληγών της κρίσης και στην ανάκαμψη της οικονομίας παραμένοντας προσηλωμένες στην ευρωπαϊκή πορεία της χώρας.\nΚύριε διοικητά, η επιτάχυνση των εμβολιασμών από τη μια πλευρά προδιαγράφει μια περισσότερο αισιόδοξη εικόνα για το μέλλον. Από την άλλη, υπάρχει πληθώρα αβεβαιοτήτων, όπως τις περιγράψατε αναλυτικά στην πρόσφατη έκθεσή σας. Ποιο πιστεύετε ότι θα είναι το τοπίο στην ελληνική αλλά κα την παγκόσμια οικονομία μετά την «αποσωλήνωση»;\nΣύμφωνα με τις εκτιμήσεις της Τράπεζας της Ελλάδος, η πανδημία και η διατήρηση των περιοριστικών μέτρων είχαν ως αποτέλεσμα την κάμψη της οικονομικής δραστηριότητας το πρώτο τρίμηνο του έτους. Ωστόσο, η επιτάχυνση των εμβολιασμών και η σταδιακή άρση των περιοριστικών μέτρων αναμένεται να συμβάλλουν στην σταδιακή άνοδο της οικονομικής δραστηριότητας από το β’ τρίμηνο του έτους. Επιπλέον, η προσδοκώμενη ανάκαμψη του τουρισμού και η αξιοποίηση των κονδυλίων του Ταμείου Ανάκαμψης από το γ’ τρίμηνο του έτους καθώς και η διατήρηση των μέτρων στήριξης προβλέπεται να οδηγήσουν σε αύξηση του πραγματικού ΑΕΠ κατά 4,2% το 2021 και κατά 4,8% το 2022.\nΌσον αφορά την παγκόσμια οικονομία, σύμφωνα με τις πρόσφατες εκτιμήσεις του ΔΝΤ, μετά τη συρρίκνωση κατά 3,3% το 2020 αναμένεται να αναπτυχθεί με ρυθμό 6% το 2021 και 4,4% το 2022 εξαιτίας της δημοσιονομικής στήριξης σε μεγάλες ανεπτυγμένες οικονομίες, όπως οι ΗΠΑ, και της αναμενόμενης ταχύτερης ανάκαμψης το δεύτερο εξάμηνο του 2021 λόγω της επιτάχυνσης των εμβολιασμών. Ωστόσο, οι περιορισμένες δυνατότητες των αναδυόμενων και αναπτυσσόμενων οικονομιών να λάβουν δημοσιονομικά μέτρα, λόγω έλλειψης του απαραίτητου δημοσιονομικού χώρου και αδυναμίας περαιτέρω δανεισμού, σε συνδυασμό με την άνιση πρόσβασή τους στα εμβόλια, αποτελούν τροχοπέδη για την ανάσχεση της υγειονομικής κρίσης και ενισχύουν το ενδεχόμενο μιας “μεγάλης απόκλισης” μεταξύ των χωρών, με αρνητικές επιπτώσεις για την ομαλή πορεία ανάκαμψης της παγκόσμιας οικονομίας.\nΗ εξάπλωση των μεταλλάξεων του κορωνοϊού, οι νέες καθυστερήσεις στο εμβολιαστικό πρόγραμμα που συνδέονται με ανησυχίες για πιθανές παρενέργειες των εμβολίων και οι επιπτώσεις τους στις οικονομικές και χρηματοοικονομικές συνθήκες εξακολουθούν να αποτελούν πηγές αβεβαιότητας και αυξημένου κινδύνου.\nΤην επαύριο της πανδημίας τα ζητήματα που θα απασχολήσουν την παγκόσμια και ελληνική οικονομία είναι: α) η αύξηση των πτωχεύσεων επιχειρήσεων και της ανεργίας και β) η διεύρυνση των οικονομικών ανισοτήτων τόσο μεταξύ των χωρών όσο και μεταξύ νοικοκυριών στο εσωτερικό των χωρών. Σημειώνεται ότι οι νέοι, οι γυναίκες, οι εργαζόμενοι με σχετικά χαμηλότερο μορφωτικό επίπεδο και οι εργαζόμενοι στον ανεπίσημο τομέα της οικονομίας έχουν πληγεί περισσότερο με αποτέλεσμα την αύξηση της εισοδηματικής ανισότητας, η οποία επιτείνεται και από την άνιση πρόσβαση στη σχολική εκπαίδευση λόγω του κλεισίματος των σχολείων.\nΠρόσθετες προκλήσεις για τους υπεύθυνους χάραξης οικονομικής πολιτικής θα προκύψουν εξαιτίας του διογκούμενου λόγω πανδημίας ιδιωτικού και δημόσιου χρέους και η διαχείριση των κινδύνων που συνδέονται με την αυξανόμενη συχνότητα ακραίων καιρικών φαινομένων και των προκλήσεων που συνεπάγεται ο ψηφιακός μετασχηματισμός και η μετάβαση σε πράσινες τεχνολογίες.\nΣυνεπώς, παρά τις πολύ σημαντικές πρωτοβουλίες που έχουν αναληφθεί μέχρι στιγμής σε εθνικό, ευρωπαϊκό και παγκόσμιο επίπεδο, απαιτείται περαιτέρω δράση. Οι νομισματικές, δημοσιονομικές και εποπτικές πολιτικές θα πρέπει να παραμείνουν διευκολυντικές έως ότου εδραιωθεί η ανάκαμψη της οικονομίας και η άρση των μέτρων στήριξης, όταν αποφασιστεί, θα πρέπει να γίνει με σταδιακό τρόπο.\nΣε εθνικό επίπεδο, την περίοδο μετά την πανδημία, οι κύριοι άξονες της οικονομικής πολιτικής θα πρέπει να είναι: α) η υλοποίηση του Εθνικού Σχεδίου Ανάκαμψης και Ανθεκτικότητας, β) η οριστική και ολιστική αντιμετώπιση των ΜΕΔ και των αναβαλλόμενων φορολογικών απαιτήσεων προκειμένου να μπορεί το τραπεζικό σύστημα να χρηματοδοτήσει την πραγματική οικονομία, γ) η δημιουργία ενός διχτιού ασφαλείας για τους εργαζόμενους που επλήγησαν από την κρίση με έμφαση στην εισοδηματική στήριξη και στην κατάρτιση για την επάνοδό τους στην αγορά εργασίας, δ) η γρήγορη απορρόφηση και αποτελεσματική αξιοποίηση των κονδυλίων του ΕΣΠΑ 2021-2027 και ε) η σταδιακή αποκατάσταση της δημοσιονομικής ισορροπίας ώστε να διασφαλίζεται το αξιόχρεο της χώρας χωρίς να υπονομευθεί η ανάκαμψη.\nΣε ευρωπαϊκό επίπεδο, η κρίση υπογράμμισε την ανάγκη αναθεώρησης του συνολικού πλαισίου οικονομικής διακυβέρνησης της ΕΕ σε ρεαλιστικότερη και πιο ευέλικτη κατεύθυνση, ώστε να γίνει αποτελεσματικότερο. Πρωτίστως αναδεικνύεται η ανάγκη μεταρρύθμισης του Συμφώνου Σταθερότητας και Ανάπτυξης ώστε να μην επιβραδυνθεί η ανάκαμψη της οικονομίας της ευρωζώνης. Αυτό περιλαμβάνει την απλοποίηση των δημοσιονομικών κανόνων, ώστε να γίνουν περισσότερο ευέλικτοι, ρεαλιστικοί και εύχρηστοι και να διασφαλίζουν ότι η δημοσιονομική πολιτική λειτουργεί αντικυκλικά. Μεγαλύτερη έμφαση θα πρέπει επίσης να δοθεί στη βιωσιμότητα του δημόσιου χρέους. Επιπλέον, η κρίση ανέδειξε τη σημασία της περαιτέρω εμβάθυνσης της ΟΝΕ μέσω της μετατροπής του Ταμείου Ανάκαμψης σε έναν μόνιμο μηχανισμό μακροοικονομικής σταθεροποίησης και την επιτάχυνση της Τραπεζικής Ένωσης προκειμένου να διαρρηχθεί οριστικά η επιζήμια σύνδεση κυβερνήσεων και τραπεζών.\nΤέλος, η ραγδαία εξάπλωση του κορωνοϊού κατέδειξε την έντονη διασύνδεση των χωρών και κατέστησε σαφές ότι η ισχυρή διεθνής συνεργασία είναι ζωτικής σημασίας για την επίλυση ζητημάτων που αφορούν την παγκόσμια οικονομία. Η διεθνής κοινότητα πρέπει να συνεργαστεί για να περιοριστούν οι αρνητικές υγειονομικές και οικονομικές επιπτώσεις για τις λιγότερο ανεπτυγμένες χώρες προκειμένου να αποτραπεί μια απόκλιση του κατά κεφαλήν εισοδήματος. Αντίστοιχη συνεργασία θα πρέπει να επιδιωχθεί στις πολιτικές μετριασμού της κλιματικής αλλαγής, στις εμπορικές και τεχνολογικές εντάσεις και σε θέματα φορολογικής πολιτικής, για παράδειγμα στη βάση της πρότασης των ΗΠΑ για έναν ενιαίο ελάχιστο εταιρικό φορολογικό συντελεστή.\nΚλείνοντας, ένα σχόλιό σας για την ψηφιακή επανέκδοση του Ο.Τ.\nΟ Οικονομικός Ταχυδρόμος κουβαλάει μια βαριά παράδοση. Υπό τη φωτισμένη ηγεσία του Γιάννη Μαρίνου ήταν ένας φάρος καθαρής, καινοτόμου, ριζοσπαστικής, υπερβατικής για την εποχή της, γενναίας άποψης περί τα οικονομικά του τόπου. Πολλές φορές δέχθηκε κριτική γι’ αυτά που έγραφε. Δικαιώθηκε όμως. Σας εύχομαι κάθε επιτυχία και να συνεχίσετε στην ίδια κατεύθυνση.\nΓιάννης ΣτουρνάραςΕθνικό Σχέδιο Ανάκαμψηςελληνική οικονομίαΤαμείο ΑνάκαμψηςΤράπεζα της Ελλάδοςτράπεζες


Top 5 ξένων κωμικών σειρών | Newsfilter\nHome Ψυχαγωγία TV Top 5 ξένων κωμικών σειρών\nPosted By: Γιάννης Κουσούλαςon: 04 Δεκεμβρίου, 2014 In: TV, TV SeriesNo Comments\nΣίγουρα οι περισσότεροι από εμάς έχουμε παρακολουθήσει από μια έως πολλές κωμικές σειρές οι οποίες έχουν ταυτιστεί με την καθημερινότητα και τον χαρακτήρα μας. Στο σημερινό άρθρο θα έχετε τη δυνατότητα να δείτε κάποιες από τις καλύτερες σειρές με βασική συνταγή την κωμωδία μέσα από ένα μελετημένο top 5.\n(Ηθοποιοί: Charlie Sheen, Selma Blair, Shawnee Smith, Daniela Bobadilla, Noureen DeWulf, Michael Arden, Derek Richardson, Barry Corbin)\nΗ σειρά αυτή άφορα τον Τσάρλι, έναν πρώην αθλητή με προβλήματα διαχείρισης θυμού που του κόστισαν μια λαμπρή καριέρα. Ως αποτέλεσμα επέστρεψε στο κολέγιο και έγινε ψυχοθεραπευτής για να βοηθήσει άλλα άτομα με το ίδιο πρόβλημα. Όταν όμως μια αψιμαχία παραλίγο να το κάνει να επιστρέψει στον παλιό ανεξέλεγκτο εαυτό του, αποφασίζει να ξανακάνει θεραπεία. Το πρόβλημα είναι πως την μόνη θεραπεύτρια που εμπιστεύεται για να τον βοηθήσει είναι η σεξουαλική του παρτενέρ. Οπότε, εάν σας αρέσει ο παλιός καλός Charlie Sheen από την σειρά Two and a half men τότε αυτή είναι η κατάλληλη επιλογή.\n(Ηθοποιοί : Megyn Price, Patrick Warburton, Oliver Hudson, Bianca Kajlich, David Spade, Adhir Kalyan)\nΗ σειρά αυτή αφορά τη συνηθισμένη παρέα, με διαφορετικούς σε απόψεις ανθρώπους που μας έχει μάθει η αμερικάνικη τηλεόραση. Η υπόθεση αφορά, 5 ανθρώπους που είναι σε τελείως διαφορετικές φάσεις στη ζωή τους. Έχουμε το αρραβωνιασμένο ζευγάρι Adam – Jennifer που κάνει όνειρα για το μέλλον, το παντρεμένο Audrey – Jeff (Megyn Price – Patrick Warburton) και τον αμετανόητο εργένη Russel που υποδύεται ο κωμικός David Spade, από τον τρίτο κύκλο προστίθεται στην σειρά και ο Timmy (Adhir Kalyan) ως γραμματέας βοηθός γενικών καθηκόντων του Russel. Η σειρά αυτή έχει 7 ολοκληρωμένες σεζόν οι οποίες μπορούν να προσφέρουν πολύ γέλιο και ξεγνοιασιά.\n(Ηθοποιοί: Matthew Perry, Lisa Kudrow, Matt Leblanc, David Schwimmer, Jennifer Aniston, Courteney Cox)\nΑρχικά θα ήθελα να επισημάνω πως ο μονός λόγος που τα “Φιλαράκια” βρίσκονται στο νούμερο 3 του top 5 μας είναι ότι οι επόμενες δυο σειρές είναι πιο καινούργιες χρονικά και μπορούν να ταυτιστούν ευκολότερα με την καθημερινότητα μας. Για να μην πολυλογώ η σειρά ρίχνει μια χιουμοριστική ματιά στις προσπάθειες έξι νεαρών παιδιών να περάσουν απ´ την εφηβεία στην ενήλικη ζωή και να ζήσουν ανεξάρτητοι. Η Μόνικα και οι πέντε φίλοι της βρίσκονται επιτέλους μακριά απ´ την επιτήρηση των γονιών τους και βιώνουν την ανεξαρτησία αλλά και τα προβλήματα της ζωής στη μεγαλούπολη. Η Μόνικα είναι όμορφη και έξυπνη αλλά παρόλα αυτά είναι σκέτη καταστροφή στον αισθηματικό τομέα. Η Ρέϊτσελ, η καλύτερη της φίλη και συγκάτοικος, έχει άλλου είδους προβλήματα απ´ τη στιγμή που ο πλούσιος πατέρας της σταματάει την επιδότηση και την αναγκάζει να βρει μια δουλειά. Ο αδελφός της, ο Ρος, έχει υπαρξιακά προβλήματα γιατί η γυναίκα του τον εγκατέλειψε για κάποια άλλη γυναίκα!! Ο κύκλος των φίλων της Μόνικα συμπληρώνεται από τον εξυπνάκια Τσάντλερ, τον όμορφο και γυναικά Τζόι και την εκκεντρική Φοίβη που βγάζει το ψωμί της παίζοντας κιθάρα και τραγουδώντας στον υπόγειο! Το γέλιο βγαίνει αβίαστα παρακολουθώντας τις περιπέτειες των έξι φίλων να επιβιώσουν αναζητώντας την αγάπη και την ανθρώπινη ζεστασιά στους εντατικούς ρυθμούς ζωής της μεγαλούπολης.\n(Τσαρλι σιν, Τζον Κράιερ, Άστον Κούτσερ, Άνγκους Τ. Τζόουνς, Κοντσάτα Φέλερ)\nΟ Τσάρλι είναι ένας εργένης που ζεί στον παράδεισο, έχει σπίτι στην παραλία, πληρώνεται υπερβολικά καλά και έχει μια έντονη ερωτική ζωή. Στην συνέχεια ο αδερφός του ο Άλαν έρχεται να μετακομίσει μαζί του καθώς και ο γίος του ο Τζέικ και έρχονται τα πάνω κάτω. Η σειρά προβάλλεται στο CBS από το 2003 και έχει προταθεί 2 φορές για Χρυσή Σφαίρα ο Τσάρλι Σίν, το 2005 και 2006 αντίστοιχα, ενώ έχει κερδίσει 18 διάφορα αλλά βραβεία ένα απο αυτά ήταν και αυτό στο 35ο People Choice Award για το καλύτερο κωμικό σοού. Επίσης περνάνε διάφοροι γκεστ σταρ όπως η αξέχαστη και ΚΑΥΤΗ ερμηνεία της Μέγκαν Φόξ, ο τραγουδιστής των Άεροσμιθ Στήβεν Τάιλερ, οι πρωταγωνιστές του CSI και πολλοί άλλοι. Μετά τον θάνατο του Τσαρλι, την σκυτάλη του “σπιτονοικοκύρη” παίρνει ο Γουόλντεν.Αυτο φυσικά δεν σημαίνει πως ο Άλαν θα φύγει από το εξοχικό στο Μαλιμπού.\n(Ηθοποιοί: Τζος Ραντορν, Τζέισον Σέγκελ, Ντέιβιντ Χένρι, Νειλ Πάτρικ Χάρις, Αλισον Χάνιγκαν, Μπόμ Σάγκετ)\nΤο “How I Met Your Mother” είναι μια κωμωδία που ασχολείται με τη ζωή του Τεντ (Josh Radnor) και πως ερωτεύτηκε τη μητέρα των παιδιών του. Όλα αρχίζουν όταν ο καλύτερος φίλος του Τεντ, ο Μάρσαλ (Jason Segal), κατέπληξε τους πάντες λέγοντας ότι θα παντρευτεί την καπέλα που είναι μαζί για πολύ καιρό, την Lily (Alyson Hannigan), μια δασκάλα στο νηπιαγωγείο. Τότε ο Τεντ συνειδητοποιεί ότι θα πρέπει να κάνει κάτι αν κι αυτός θέλει να βρει την πραγματική αγάπη.\nΣ’ αυτή του την αναζήτηση τον βοηθάει ο Μπάρνεϊ (Neil Patrick Harris), ένας φίλος με ατελείωτες, κάποιες φορές εξωφρενικές απόψεις, με εμμονή στο να φορά κοστούμια, θεωρώντας πως είναι ένας σίγουρος τρόπος να γνωρίσεις γυναίκες. Όταν ο Τεντ γνωρίζει την Ρόμπιν (Cobie Smulders), είναι σίγουρος ότι την ερωτεύτηκε με την πρώτη ματιά, αλλά η μοίρα ίσως έχει κάτι άλλο στο νου.\nΗ σειρά ξεδιπλώνεται μέσα από φλάσμπακ από το μέλλον με τη φωνή του Μπομπ Σάγκετ.\nΚάποιοι μπορεί να συμφωνήσουν με αυτή την κατάταξη ενώ κάποιοι άλλοι μπορεί να διαφωνήσουν. Ελπίζω επίσης αυτό το άρθρο να σας βοηθήσει να επιλέξετε μια σειρά από αυτές που φαίνονται παραπάνω εάν δεν τις έχετε παρακολουθήσει ακόμα.


αναρχογατουλης: «Παρα-κρατική» ανακοίνωση αστυνομικών\nΑπόλυτη ασυλία να απειλούν δημοσιογράφους και φωτορεπόρτερ ζητούν αστυνομικοί ενώ ΠΟΑΣΥ και ΜΜΕ βραβεύουν υπόπτους βασανισμού κρατουμένων.\nΣοβαρά ερωτήματα για τη λειτουργία του δημοκρατικού πολιτεύματος προκαλεί ανακοίνωση της Ένωσης Αστυνομικών Υπαλλήλων Αττικής (ΕΑΣΥΑ) με την οποία απαντά στις καταγγελίες της Ένωσης Ελλήνων Φωτορεπόρτερ (ΕΦΕ) για εκφοβισμό και απειλές που δέχτηκαν φωτορεπόρτερ από αστυνομικούς στα γεγονότα της περασμένης Τετάρτης στα Προπύλαια.\nΑναρτήθηκε από αναρχογατουλης στις 10:51:00 μ.μ.\nΣτη χώρα των μεμονωμένων περιστατικών...\nΜηπως εισαι ΡΗΜΑΔ και δεν το ξερεις;\nΔείτε την τροπολογία της τελευταίας στιγμής που κα...\nΜπατσοι στο πανεπιστημιο...\nΑΝΑΚΟΙΝΩΣΗ – ΚΑΤΑΓΓΕΛΙΑ ΕΡΓΑΖΟΜΕΝΩΝ ΚΡΑΤΙΚΟΥ ΝΙΚΑ...\nΕίναι οι ώρες της ξεφτιλισμένης τους δημοκρατίας π...\nΝΑ ΣΑΣ ΚΕΡΑΣΟΥΜΕ ΜΙΑ ΦΑΣΟΛΑΔΑ ΝΑ ΜΑΣ ΚΛΑΣΕΤΕ ΤΑ Α@...\nκαι παλι...ΕΔΩ INDYMEDIA ΕΔΩ INDYMEDIA\nΑποκάλυψη της εφημερίδας "ΤΑ ΝΕΑ": Η χούντα ήρθε γ...\nΣυνέλαβαν ξανά τον σκηνοθέτη Δημήτρη Κολλάτο (φωτο...\nΤο ενα σοκ μετα το αλλο για τους τραυματιες της Μα...\nΑφού δεν τους σκότωσαν τους απελαύνουν! Μην αφήσου...\nSchwarzfahrer (λαθρεπιβάτης) μια ταινία μικρού μήκ...\nΟι υπάλληλοι της Βουλής επικήρυξαν τον Άδωνι\nΜανωλάδα : Εκστρατεία μποϋκοτάζ για τις “ματωμένες...\nΟι δυο πρόσφατες ειδήσεις που έκαναν το παρακράτος...\nΥστερα απο καταγγελια του ΣΚΑΙ 100,3 η επιθεση στο...\nΑχαΐα – τώρα: Χτυπούν οι καμπάνες στον Ερινεό – Εμ...\nΒρωμάει το "πτώμα" της δημοκρατίας - ΚΑΛΕΣΜΑ για τ...\n«Είμαστε Γαλάτες, είμαστε τρελοί τον Μπόμπολα θα δ...\nΗ ''Μεγαλη εβδομαδα'' της ΙΕΡΙΣΣΟΥ\n"Γιώργο, Βασίλη, μην φοβάστε τίποτε". Θεσσαλονίκη,...\nΤι πινουν και δεν μας δινουν...εκει στο Γαλατικο χ...\nΦίμωσαν το Indymedia\nΓιατί εξεγέρθηκαν οι μετανάστες στην Κόρινθο; - Δι...\nΠου ειναι το Α/Τ ΙΕΡΙΣΣΟΥ οεο;;;\nΙΕΡΙΣΣΟΣ- Κρατική τρομοκρατία: Διάρρηξη σπιτιών απ...\nΠοιος ειπε οτι ο νεκρος δεδικαιωτε;;\nO υπνος του... δικαιου\nΗ ευχη της μανας..\nOι εντιμοτατοι φιλοι του...\nΠαιδιά από το Αφγανιστάν καταγγέλλουν βασανιστήρια...\nΞανακυκλοφορει ο '' Μικρος Ηρως''\nΕΠΙΣΤΟΛΗ ΑΝΑΡΧΙΚΟΥ ΚΡΑΤΟΥΜΕΝΟΥ ΑΝΔΡΕΑ-ΔΗΜΗΤΡΗ ΜΠΟΥ...\nKαταγγέλλουν “χτύπημα” από… πυρήνες των ΕΚΑΜ


Τα προϊόντα KORRES πάνε στα Grammys! — Trends.com.cy\nΤα προϊόντα KORRES πάνε στα Grammys!\n#BTS So much fun working with this talented beauty @kiersey on @rentonFox make up by me using @korres.skincare @lauramercier tinted moisturizer @lamer the soft fluid long wear foundation @Kevynaucoin skin Enhancer @maccosmetics technakohl eyeliner & Mac richmetalhighlighter @makeupforeverofficial Ultra HD concealer @stilla convertible color blush @anastahiabeverlyhills eyeshadow @vibecosmetics Vibe Rants High Volume Liquid Lipstick ? in Va Va Vibe lipstick . . . . #promua ##mua #broadwaymusical #lavieboheme #rentlive #makeupinspo #glam #beauty #makeupjunkie #makeupblogger\nΣύμφωνα με τον Grayson, η βάση είναι το πιο σημαντικό πράγμα στο μακιγιάζ: Αν το foundation εφαρμοστεί καλά και ο τόνος της επιδερμίδας είναι σωστός, τότε η περισσότερη δουλειά έχει ήδη γίνει.\n«Αρχίζω το μακιγιάζ εφαρμόζοντας μια ενυδατική κρέμα -όχι primer- απλώνοντας τη με πινέλο, ώστε να καλύψω αποτελεσματικά όλη την επιφάνεια του προσώπου σε λιγότερο χρόνο».\nΌπως έχει αναφέρει ξανά ο ίδιος, η καλά ενυδατωμένη επιδερμίδα είναι το ήμισυ, αν όχι παραπάνω, του μακιγιάζ και για αυτό η προετοιμασία που γίνεται με τη σωστή ενυδάτωση είναι εξαιρετικά σημαντική.\nDeep winter, deep blue, deep hydration . . . #NoFilterShine #korreswildrose #korresskincare\nA post shared by KORRES (@korres.athens) on Feb 15, 2019 at 1:40am PST


Γενική συζήτηση με θέματα σχετικά με τα αυτοκίνητα - Σελίδα 30 - Auto & Moto - Insomnia.gr\n29 Αυγούστου 2016 στο Auto & Moto\nΝαι έχεις δίκαιο, η βαζελίνη είναι απλα η πιο φθηνή λύση, για λίγο.\nΤα προϊόντα της autoglym είναι κορυφη.\nmentoras99 78 αναρτήσεις\nJoshua21 67 αναρτήσεις\nzio10 57 αναρτήσεις\npaylidis 25 αναρτήσεις\nΈχω διαβάσεις και διαβάσει απορίες, αλλά να κουβαλάει κάποιος βενζίνη μαζί του μήπως περάσει από κάποια φρεσκοστρωμένη ασφαλτο. Αλήθεια πρώτη φορά το διαβάζω\nΝαι, του Λιάπη.\nΓιατί ασχολείσαι; αστον.. Αφού δεν τον βρέχει μπαμ κάνει.\nΜια γενικής φύσεως απορία\nΠουλάει ένας φίλος ένα astra diesel (euro 6), σε καλή τιμή και προσεγμένο\nΓενικά, επειδή δεν κάνω πολλά χλμ, και το αυτοκίνητο θα χρησιμοποείται περιοδικά, αλλά σίγουρα όχι πολύ στην πόλη (κυρίως βόλτες - ταξίδια, και χρήση εντός όταν ο καιρός απαγορεύει μηχανάκι)\nΑν και γενικώς δεν είχα πετριά να πάρω diesel, το συγκεκριμένο είναι καλή περίπτωση\nΘα έχω πρόβλημα με το dpf και γενικότερα αν δε το πολύ-κουνάω ή λέτε να αξίζει η αγορά του ;\n4 hours ago, AristidisZ said:\nΑφου λες οτι κυριως θα χρησιμοποειται εκτος οχι δεν θα εχεις προβλημα.\nΜπορει καποιος να πει με απλα λογια, τι εννοει το αρθρο;;;\n4 λεπτά πριν, mindreader είπε\nΛέει πως η εφορία από 12/10 δεν θα αποδέχεται προσωρινή ακινησία οχήματος εφόσον η άδεια και η πινακίδες κυκλοφορίας παρακρατούνται από οποιαδήποτε δημόσια αρχή για διάστημα μικρότερο του ενός έτους.\nΣτις 17/10/2018 στις 9:22 ΠΜ, AristidisZ είπε\nΑν δε κάνεις πάνω από 20.000χλμ ετησίως δεν αξίζει και τόσο από άποψη πιθανής βλάβης. Άπαξ και σου βγάλει βλάβη σε μπεκ πχ θα χρειαστεί 4ψηφιο ποσό για επιδιόρθωση. DPF θα σου ζητήσει μετά τα 180-200000χλμ.\nΑν δε σκέφτεσαι να το παντρευτείς υπολόγιζε ότι ένα diesel 2ο χέρι με λίγα χιλιόμετρα υποψιαζει τους υποψήφιους ιδιώτες οπότε δε θα μπορεί να πουληθεί στην αξία που θα αναλογεί στην κατάστασή του. Επίσης τα πράγματα είναι πολύ περίεργα με τα diesel, δεν ξέρουμε αν στην επόμενη 5ετια αρχίσουν να τα απαγορεύουν τουλάχιστον στα μεγάλα αστικά κέντρα κάτι που εκτός των άλλων θα ρίξει ακόμα περισσότερο την μεταπωλητή τους αξία.\n53 λεπτά πριν, 1988panos2171 είπε\nΜιλάμε για αμάξι 2ετίας\nΚατά τα άλλα ενδιαφέρουσα η άποψή σου, θα την σκεφτώ\nΠολλά μπορεί να είναι. Κατά σειρά κοστους:\nΑντλία συμπλέκτη ;\nΣωστό. Παίζει και αυτό αλλά θα είχε πιθανότατα κι στις άλλες σχέσεις πρόβλημα.\n2 ώρες πριν, Mitsos_The_Great είπε\nΑπό 20 έως 1000€ ανάλογα τη ζημιά\nΕνώ αν υπάρχει θέμα με τα υγρά συμπλέκτη έχει πρόβλημα μόνο η 1η?\nΣε εμένα αυτό γινόταν. Δεν κούμπωνε εύκολα κάποιες φορές (1/20) η πρώτη και με την αλλαγή υγρών συμπλέκτη έστρωσε χωρίς να πείραξω τίποτα άλλο.\nΕπεξ/σία 18 Οκτωβρίου 2018 από paylidis


DogWorld: Ο ΣΚΥΛΟΣ ΜΟΥ ΤΡΙΒΕΙ ΤΟΝ ΠΟΠΟ ΤΟΥ ΣΤΟ ΠΑΤΩΜΑ...ΓΙΑΤΙ;\nΤο τρίψιμο του πισινού στο πάτωμα, είναι μια από τις πιο συνηθισμένες αλλά και περίεργες συμπεριφορές ενός σκύλου, με την οποία οι περισσότεροι από εμάς έχουμε έρθει αντιμέτωποι. Κάποτε προκαλεί γέλιο, κάποτε μας κάνει να νιώθουμε άβολα και αμήχανα, κάποτε μας αγχώνει για το αν κάτι πάει στραβά με το κατοικίδιό μας. Τί προκαλεί λοιπόν αυτή την περίεργη συνήθεια; Είναι κάτι το ανησυχητικό; Πως χειριζόμαστε ένα τέτοιο περιστατικό;\nΠώς μπορώ να προλάβω αυτή τη δυσλειτουργία των αδένων;\nΔώστε ιδιαίτερη προσοχή στη διατροφή του σκύλου σας. Μεγάλα και σκληρά κόπρανα προκαλούν την έκκριση του υγρού των αδένων, ενώ μικρά ή μαλακά κόπρανα δεν τον κάνουν. Αν τα κόπρανα είναι μικρά ή μαλακά, προσαρμόστε τη διατροφή του σκύλου σας, ώστε να είναι πλούσια σε φυτικές ίνες. Ο κτηνίατρός σας μπορεί να σας υποδείξει ποια τροφή είναι η κατάλληλη στην περίπτωσή σας. Κρατάτε το βάρος του σκύλου σας σε φυσιολογικά επίπεδα και ελέγχετε τους αδένες περίπου μια φορά το μήνα.


«Μωρά στην ουρά για λίγο νερό» | Greek National Pride\nΟσα περιέγραψαν χτες για δυόμισι ώρες στη Βουλή, πρώτα στην υποεπιτροπή για τα Ατομα με Αναπηρία και στη συνέχεια στην ΕΠΕΚΑ ΣΥΡΙΖΑ Δικαιοσύνης και Προσφυγικού, οι Εύα Κοσσέ και Εμίνα Τσερίμοβιτς από τη διεθνή οργάνωση Human Rights Watch, που επισκέφτηκαν τη Μόρια από τις 23 Σεπτεμβρίου μέχρι τις 3 Οκτωβρίου, προκαλούν σοκ, καθώς τα τραγικά προβλήματα που οδήγησαν πέρσι στον θάνατο προσφύγων εξαιτίας των ακατάλληλων συνθηκών όχι μόνο επιμένουν για δεύτερη συνεχή χρονιά, αλλά επιδεινώνονται, τη στιγμή που πλησιάζει ο χειμώνας\n»Συναντήσαμε έναν νέο άνθρωπο που για δύο μήνες δεν κατάφερε να κάνει ούτε ένα ντους. Πολλές μόνες γυναίκες, που είχαν παιδάκια, μας είπαν ότι ένιωθαν αγωνία κάθε μέρα λόγω της παρενόχλησης που αντιμετώπιζαν από τους άντρες των καταυλισμών. Ολοι μας μίλησαν για καβγάδες που ξεσπούν κάθε νύχτα, με την αστυνομία να μην κάνει το παραμικρό για να προστατεύσει τους ανθρώπους». πηγη\nPrevious post ← ΠΑΡΜΕΝΙΩΝ 2017: Αυτό είναι το μήνυμα που στέλνουν οι ΕΔ προς πάσα κατεύθυνση\nNext post Η ευρωπαϊκή πραγματικότης →


Αθλητικός Όμιλος Τοξοβολίας ΣΤΟΧΟΣ: 2009\nΜερικές σκέψεις για αυτά που πέρασαν και για αυτά που έρχονται.\nΧωρίς λόγο. Σκόρπια, χωρίς σειρά. Ετσι, για να τις μοιραστούμε.\nΣυμβολισμοί, ερμηνείες και επιθυμίες χωρίς προτεραιότητα.\nΙκανοποίηση για την χρονιά που πέρασαμε μαζί, ανυπομονησία\nγια αυτή που έρχεται και θα αγωνιστούμε μαζί.\nΟ καθένας στα δικά του...\nPosted by Apostolos at 10:04 μ.μ. 6 σχόλια:\nΝοιώθεις καλύτερα παίζοντας με τις λέξεις. Σου φεύγει ένα βάρος...\n"Πανελλήνιος Διαγωνισμός Τοξοβολίας Κ.Χ.18μ - Α/Γ/ΝΑ/ΝΓ/Ε/Ν "\n"Διαγωνισμός Κυπέλλου Τοξοβολίας 70μ Α.Χ.70μ - ΝΑ/ΝΓ/Ε/Ν "\n"Διαγωνισμός Κέντρου Τοξοβολίας Κ.Χ.18μ - Α/Γ/ΝΑ/ΝΓ/Ε/Ν"\n"Πανευρωπαικός Διαγωνισμός Τοξοβολίας Κ.Χ.18μ - Α/Γ/ΝΑ/ΝΓ"\n"Παγκόσμιος Διαγωνισμός Τοξοβολίας FITA"\n"Ολυμπιακός Διαγωνισμός Τοξοβολίας 2016"\nΗ "καλύτερη" απάντηση στον Αγώνα-Διαγωνισμό-Πρωτάθλημα-Πρόκληση-Κύπελλο-Συναγωνισμό-Ανταγωνισμό- Πλάκα-Στοίχημα\n(ή οποιαδήποτε άλλη λέξη σου αρέσει) στην παρακάτω ερώτηση\nκερδίζει extra-super-duper-PRIVE προπόνηση.\nΑρκεί να προσπαθήσεις...\nPosted by Apostolos at 2:28 μ.μ. 4 σχόλια:\nMagic potion nr.2\nΥπάρχει μια ατάκα μεταξύ των προπονητών (σε κάποια αθλήματα)\nπου λέει οτι "μπορείς να σχεδιάσεις για έναν αθλητή ένα καλό\nπροπονητικό πρόγραμμα, αλλά δεν μπορείς να τον αναγκάσεις να\nτο εκτελέσει σωστά".\nΟ προπονητής μπορεί να σχεδιάσει ένα άψογο προπονητικό πρόγραμμα,οι φίλοι σου - γονείς - συναθλητές μπορούν να σου παρέχουν όλη την υποστήριξη που χρειάζεσαι, μπορείς να έχεις όλο τον εξοπλίσμό ή τους χώρους που χρειάζεσαι για την προπόνηση αλλά...\nΕΣΥ θα κάνεις την προπόνηση.\nΕΣΥ είσαι υπεύθυνος για την διάθεση σου, τα αισθήματά σου,\nτην συμπεριφορά σου, την προσπάθεια σου.\nΕΣΥ έχεις την ευθύνη για το πόσο αποτελεσματική είναι η προπόνησή σου.\nΑνεξάρτητα από τις συνθήκες γύρω σου, το πόσο προσπαθείς στην\nπροπόνηση και τι κερδίζεις από αυτή εξαρτάται αποκλειστικά\nΚΑΝΕΝΑΣ δεν μπορεί να το κάνει για σένα.\nPosted by Apostolos at 7:52 μ.μ. 1 σχόλιο:\nΟι μπάλες στο Χριστουγεννιάτικο δέντρο είναι στρογγυλές σαν στόχος.\nΤα κλαδιά του μοιάζουν με αναποδογυρισμένα φτερά και η κορυφή του σαν μύτη βέλους.Ο Αη Βασίλης είναι προπονητής και τα κάλαντα είναι οδηγίες.\nΕίμαι καλά γιατρέ μου ? Πότε μπορώ να πάω για προπόνηση ?\nPosted by Apostolos at 6:16 μ.μ. 4 σχόλια:\nΠότε θα δοθεί το ΟΑΚΑ, πότε θα βρούμε τον δικό μας χώρο,\nπότε θα τον "κλείσουμε", πότε θα ετοιμαστεί, πότε θα μεταφέρουμε\nτα υλικά μας, πότε θα στήσουμε, πότε θα κάνουμε την πρώτη μας\nπροπόνηση, πότε την δεύτερη, πότε την επόμενη...\nΗ πρώτη προπόνηση ήταν σαν Χριστουγεννιάτικο πάρτυ.\nΟι χορηγοί catering έκαναν το καθήκον τους.\nSonic Pizza and Leonidas pralines rule !\nΣε μια στιγμή σβήστηκαν όλες οι αγωνίες, τα νεύρα και η\nανυπομονησία των προηγούμενων εβδομάδων.\nΜια στιγμή δεν φτάνει για τις ελπίδες, τα όνειρα και τους\nστόχους στους μήνες που έρχονται.\nPosted by Apostolos at 9:52 μ.μ. 3 σχόλια:\nΗ διαφορά του πρώτου προσχέδιου με το δεύτερο παράδειγμα συμπλήρωσης της φόρμας λέγεται ΠΡΟΠΟΝΗΣΗ (κάτι που αρκετοί έχουν ξεχάσει).\nΑπό την επόμενη εβδομάδα ανοίγει το ΟΑΚΑ, σύμφωνα με έγκυρες\noff the record πληροφορίες, και θα έχουμε όλο τον χρόνο να δούμε\nπως από το Α θα πάμε στο Β.\nΜέχρι τότε σχόλια και κριτικές στίς παραπάνω photo, as requested.\nPosted by Apostolos at 5:09 μ.μ. 8 σχόλια:\nΠριν όμως σπαταλήσω όλο τον χρόνο και την ενέργεια που χρειάζεται να καταλάβω για\nΚριτήρια και προϋποθέσεις επιλογής και συγκρότησης προεθνικών ομάδων και συγκρότηση εθνικών ομάδων\nΠρόγραμμα αγώνων τοξοβολίας 2010 με το συνοδευτικό ημερολόγιο\nΒαθμολογούμενοι Αγώνες, Τρόπος Βαθμολόγησης\nΔιοργάνωση Ανοιχτού Πρωταθλήματος\nΜη συμμετοχή αθλητών οι οποίοι είχαν δηλωθεί σε αγώνα\nΑναγνώριση Πανελλήνιων Επιδόσεων – Επιβράβευση Κατάρριψης Πανελλήνιας Επίδοσης\nΚατηγοριοποίηση Σωματίων,Αθλητική Δραστηριότητα Σωματείων\nΕτήσια Συνδρομή Σωματείων – Ταυτότητες Αθλητών, Παράβολο Ένστασης\nΘεσμός Πολυνίκη Αθλητή και Σωματείου\nΔιαφημίσεις εντός αγωνιστικών χώρων\nΔιοργανώσεις Διασυλλογικών Αγώνων\nπριν διαβάσω όλα τα παραπάνω, τα μάτια μου πήγαν πρώτα στο εξής.\nΌριο Προεθνικής ομάδας στα 18m : 565 για τα αγόρια , 555 για τα κορίτσια και 530 για την Ανίτα.\nΌριο Προεθνικής ομάδας στα 70m : 615 για τα αγόρια , 600 για τα κορίτσια και 585 για την Ανίτα.\nΤο πρώτο πράγμα που έκανα ήταν να τηλεφωνήσω, για πολλοστή φορά, στον φίλο μου Βασίλη να μάθω πότε ξεκινάνε οι προπονήσεις στο ΟΑΚΑ. (μάλλον από Δευτέρα)\nΤο δεύτερο πράγμα ήταν αυτό το κείμενο.\nΠροσπαθώ να βρω τις ελάχιστες δυνατόν λέξεις να περιγράψω τι θέλω να πω, και σίγουρα δεν τα καταφέρνω. Θέλω να τα πω όλα , να σκεφτώ τα πάντα, να τα προγραμματίσω , να τα δω να γίνονται, να ρίξω με το τόξο μου, να φωνάξω, να γκρινιάξω, να χαρώ με τις επιτυχίες, να νιώσω τους φόβους, να καλμάρω τις αγωνίες, να καθοδηγήσω, να είμαι κεντραρισμένος στους στόχους μου (ατομικούς και συλλογικούς), να περάσω την αίσθηση ότι αυτό που κάνουμε είναι μοναδικό στις στιγμές του, να πεισμώσω για τα δύσκολα, να χαρώ γιατί είμαι τυχερός σε αυτό που κάνω με αυτούς που το κάνω, να πάμε στο επόμενο επίπεδο...\nΚάθε σκέψη πνίγεται από την ανυπομονησία για την επόμενη.\nΤσεκάρω τα προηγούμενα post. Επίκαιρα και διαχρονικά την ίδια στιγμή. Classic.\nΤα λόγια δε σημαίνουν απολύτως τίποτα αν δεν τα υποστηρίξουμε με σκληρή δουλειά.\nΡίξε το καλύτερο που μπορείς εδώ και τώρα με αυτές τις συνθήκες.\nThe more clearly you know what you want, the better prepared you will be to accomplish it.\nΤο μυαλό μου κάνει zoom. Όλα όσα διάβασα σβήνουν. Χάσιμο χρόνου.\nIt's all part of the game. Μου αρέσει το παιχνίδι και το παίζω με όποιους κανόνες υπάρχουν και ξέρω (ή θέλω) ότι αυτό γουστάρετε και εσείς.\nΈνα πράγμα μόνο θέλω να ρωτήσω τον καθένα ξεχωριστά :\nΠότε θα ρίξεις με το τόξο σου ?\nPosted by Apostolos at 7:34 μ.μ. 4 σχόλια:\nΓια όλα αυτά που δεν έχουμε χρόνο στην προπόνηση να συζητήσουμε.\nArchery Lab series\nΤροφή για την σκέψη. Τα τι και πως της τεχνικής. Βλέπω, κρίνω, συγκρίνω, μαθαίνω, ονειρεύομαι, ανυπομονώ για την προπόνηση, και πάλι από την αρχή. Τι κάνεις σήμερα το βράδυ ?\nΟ κώδικας επικοινωνίας, βασικές αρχές, ατάκες, συμβουλές, οτιδήποτε μπορεί να κάνει την προπόνηση αποτελεσματική.\nΠές κάτι, οτιδήποτε, αρκεί να είναι δικό σου.\nPosted by Apostolos at 7:55 μ.μ. 4 σχόλια:\nArchery Lab vol.2\nyou will be to accomplish it.\nPosted by Apostolos at 10:37 π.μ. Δεν υπάρχουν σχόλια:\nΈνα δάκρυ κύλησε,\nδεν μπόρεσε όμως να σβήσει την φωτιά.\nΑς πρόσεχε σκέφτηκε,\nκαι άρχισε να τραγουδάει.\nΜετά από τόσα θετικά σχόλια\nκάτι για το... ξεμάτιασμα.\nPosted by Apostolos at 3:04 μ.μ. 3 σχόλια:\nArchery Lab vol.1\nΠρέπει να ξεχνάς το αποτέλεσμα.\nΞέρεις ότι κάνεις τις σωστές κινήσεις.\nΆρα χαλαρώνεις και το κάνεις,\nέτσι κι αλλιώς δεν μπορείς να\nκάνεις τίποτε περισσότερο.\nPosted by Apostolos at 8:26 μ.μ. 2 σχόλια:\nΈνας χρόνος, ένας στόχος...\nΗ αγωνιστική παρουσία μας ξεκίνησε\nστις 22 Ιανουαρίου 2009 με αγώνα indoor 18m.\nΠρώτος αγώνας και πρώτη επιτυχία.\nΤο Ανιτάκι κέρδισε το πρώτο μας μετάλλιο.\nΧρυσό στην κατηγορία κορασίδων Γ' κατηγορίας.\nΑγώνας FITA Γ’ κατηγορίας στις 22 Μαρτίου.\nΤώρα που έγινε η αρχή όλα είναι εύκολα.\nΜάρθα πρώτη στην κατηγορία γυναικών,\nΒασίλης τρίτος στην κατηγορία ανδρών.\nΑγώνας FITA Γ’ κατηγορίας στις 26 Απριλίου.\nΤο ταξίδι στη Λαμία αξέχαστο (αυτές οι κρέπες ...).\nΠροεδρικό χρώμα στο μετάλλιο για την Μαρία\nπου βγήκε πρώτη στην κατηγορία γυναικών\nκαι μια γεύση από μέλλον για τον\nΛάμπη με χάλκινο στην κατηγορία ανδρών.\nΑγώνας 2x70m Γ’ κατηγορίας στις 14 Ιουνίου\nο Χρήστος στην τρίτη θέση του βάθρου.\nΠανελλήνιο πρωτάθλημα 4-5 Ιουλίου στην Κέρκυρα,\nτέταρτη θέση στο ομαδικό γυναικών,\nτέταρτη θέση στο ατομικό κορασίδων,\nΑγώνας 2x70m Γ’ κατηγορίας στις 13 Σεπτεμβρίου.\nΗ Ανίτα συμμετέχει σε μεγαλύτερη κατηγορία\nκαι παίρνει το τρίτο μετάλλιο στην κατηγορία νεανίδων.\nΑγώνας 2x70m Α’ κατηγορίας στις 20 Σεπτεμβρίου\nκαι το πρώτο μετάλλιο στην μεγάλη κατηγορία.\nΗ Μάρθα τρίτη στις γυναίκες. Καλή συνέχεια....\nΣε έναν από τους πιο πετυχημένους διασυλλογικούς αγώνες\nστις 27 Σεπτεμβρίου στο ΟΑΚΑ το πρώτο double.\nΜάρθα δεύτερη και Κρίστυ τρίτη στην κατηγορία γυναικών,\nμε τον Φώτη να ακολουθεί δεύτερος στην κατηγορία παίδων\nκαι την Ξένια τέταρτη στην μικτή κατηγορία αγοριών-κοριτσιών.\nΚύπελλο Ελλάδος 2x70m στις 10-11 Οκτωβρίου.\nΧρήστος, Λάμπης και Βασίλης\nμετά από συγκλονιστικούς ολυμπιακούς γύρους\nκρεμούν το χάλκινο μετάλλιο στο στήθος.\nΑνακαλύπτουμε νέες λέξεις, team work, και μας αρέσουν.\nΜαρία, Μάρθα και Κρίστυ στη κατηγορία γυναικών\nπρώτες στην κατάταξη, αλλά μιας και\nδεν υπήρχαν άλλες συμμετοχές δεν δοκίμασαν ολυμπιακό γύρο.\nΚυπελλο Ελλάδος ανοιχτού χώρου\n2x60m στις 17 Οκτωβρίου.\nΗ Ανίτα δεύτερη στον γύρο κατάταξης\nενώ στους ολυμπιακούς γύρους\nπου κριθήκαν μετά από δύο μπαράζ\nστον ένα πόντο κερδίζει την τέταρτη θέση.\nΞανά σε αγώνες κλειστού χώρου.\nΑγώνας indoor 18m Γ’ κατηγορίας στις 8 Νοεμβρίου\nκαι το Μαράκι δεύτερη στην κατηγορία γυναικών.\nΑγώνας indoor 18m Α’ κατηγορίας στις 15 Νοεμβρίου,\nη Μάρθα τρίτη στην κατηγορία γυναικών.\nΑγώνας Πρωτάθλημα Κέντρου indoor 18m στις 22 Νοεμβρίου\nκαι την χρονιά κλείνει η Ανίτα\nμε ασημένιο μετάλλιο στην κατηγορία κορασίδων.\nΑυτά τα 16 μετάλλια μας χαϊδεύουν.\nΓια αυτά που δεν πήραμε,\nγια τις προπονήσεις που μας κούρασαν,\nγια τους αγώνες που πόνεσαν,\nγια τα βέλη που δεν “φάγαμε”,\nγια τις ευκαιρίες που έρχονται…\nΤο Ανιτάκι έγινε Ανίτα,\nη παρέα έγινε ομάδα,\nο Α.Ο. Στόχος μπήκε στον χάρτη,\nκάποιες επιθυμίες πραγματικότητα,\nαποκτήσαμε νέα όνειρα για τα βράδια μας,\nPosted by Apostolos at 6:02 μ.μ. 7 σχόλια:\nMagic potion nr.1\nΡίξε το καλύτερο\nPosted by Apostolos at 9:28 μ.μ. 2 σχόλια:\nΤα λόγια δε σημαίνουν\nαν δεν τα υποστηρίξουμε\nPosted by Apostolos at 8:46 μ.μ. 1 σχόλιο:\nΠρωτάθλημα Κέντρου 18m , 22 Νοε 2009\nΗ Ανίτα Γκορίλα για μια ακόμα φορά έδειξε τις δυνατότητές της.\nΣτο Πρωτάθλημα Κέντρου που έγινε στις εγκαταστάσεις του\nΟλυμπιακού Κέντρου Πάλης, κατέκτησε την 2η θέση με\nεπίδοση 489 (249 + 240) πόντους, στην κατηγορία\nΚορασίδων Ολυμπιακού Τόξου.\nPosted by Apostolos at 2:31 μ.μ. 3 σχόλια:\nΈδρα του σωματείου είναι το Πικέρμι Αττικής.Οι προπονήσεις από αρχές Μαρτίου μέχρι τέλος Οκτωβρίου γίνονται στο ανοιχτό γήπεδο Πικερμίου τις απογευματινές ώρες (17.00-21.000). Από Νοέμβριο μέχρι Μάρτιο γίνονται στο ΟΑΚΑ το οποίο είναι το επίσημο προπονητήριο της Ελληνικής Φιλάθλου Ομοσπονδίας Τοξοβολίας, επίσης απογευματινές ώρες (17.00-21.000). Προπονητής του συλλόγου είναι ο Απόστολος Νάνος με τηλέφωνο επικοινωνίας το 6937 934804.\nPosted by Apostolos at 2:24 μ.μ. Δεν υπάρχουν σχόλια:\nPosted by Apostolos at 1:08 μ.μ. 2 σχόλια:


Με το μήνυμα «Κάθε δώρο …. Χαρίζει ελπίδα» τελείται αύριο Πέμπτη 10 Απριλίου και ώρα 12.00 ο Αγιασμός της Πασχαλινής Δωροέκθεσης της Ιεράς Μητροπόλεως Πειραιώς ,στο κτήριο πρώην Sprider (Τσαμαδού και Φίλωνος)\nΟι chef του ΙΕΚ ΞΥΝΗ Πειραιά θα προσφέρουν φρέσκους, γευστικούς λουκουμάδες !!!\nΑναρτήθηκε από IEK XINI PEIRAIA στις 2:47 π.μ.


Σινεφίλια [Cinephilia.Gr] - Gibel Otrara\n(Η πτώση του Οτράρ)\nτου Ardak Amirkulov\nΈνα ιστορικό έπος και μια από τις αγαπημένες του Martin Scorsese η ταινία καταγράφει μια αμφιλεγόμενη περίοδο στην μεσαιωνική ιστορία της Κεντρικής Ασίας.\nΗ αφήγηση διαδραματίζεται στις αρχές του 13ου αιώνα. Εκείνη την εποχή η περιοχή της Κεντρικής Ασίας είχε μόλις κερδίσει την ανεξαρτησίας της από τους Άραβες και τους Τούρκους. Όλη η περιοχή ελέγχονταν από του Σάχη Μωχάμεντ ο οποίος είχε εγκαθιδρύσει μια χαλαρή συμμαχία μεταξύ των κυριοτέρων πόλεων της περιοχής (Μπουχάρα, Ταράζ, Οτράρ). Το ισλαμικό κράτος του Χορέτζ (όπως ήταν γνωστό) γρήγορα έγινε στόχος της ανερχόμενης δύναμης της περιοχής του Τζενγκίς Χαν και των Μογγόλων του, οι οποίοι τελικά κατέκτησαν το Χορέτζ το 1221. Όμως μια πόλη της περιοχής αντιστάθηκε επί έξι μήνες στη πολιορκία των Μογγόλων: η πόλη αυτή ήταν το Οτραρ.\nΤο πρώτο μέρος της ταινίας έχει ως κεντρικό ήρωα του Ανζού, τον επονομαζόμενο “Βέλος του Αλλάχ”, ο οποίος στέλνεται από τον κυβερνήτη του Οτράρ, Καϊρχάν ως κατασκοπός στους Μογγόλους. Επιστρέφοντας προσπαθεί να προειδοποιήσει τον Σάχη Μωχάμεντ και τον Καϊρχάν για την απειλή. Ωστόσο ο στρατός της πόλης στέλνεται σε εκστρατεία στην Βαγδάτη. Το δεύτερο μέρος περιγράφει τα της πολιορκίας της πόλης, το μάταιο αγώνα του Καϊρχάν και των μαχητών του, όπως του Ανζού, να αντισταθούν στους εισβολείς, και τέλος το μαρτυρικό θάνατο και τα βασανιστήρια που υπεβλήθη ο Καϊρχάν.\nΗ ταινία είναι γεμάτη αναφορές σε σκηνοθέτες όπως ο Αντρέι Ταρκόφσκι (η σκηνή της εκτέλεσης του Καϊρχάν είναι φόρος τιμής στον Αντρέι Ρουμπλιόφ), ο Ακίρα Κουροσβάβα και ο Sergio Leone. Αποφεύγοντας τους εξωτερικούς χώρους, ο σκηνοθέτης δημιουργεί μια κλειστοφοβική ατμόσφαιρα όπου κυριαρχούν το σκότος και οι σκιές.\nΗ ταινία γυρίστηκε την περίοδο της πτώσης της Σοβιετικής Ένωσης και η ιστορία που αφηγείται αποτελούσε ένα θέμα ταμπού για χρόνια. Το σενάριο της γράφτηκε από τον Αλεξέι Γκέρμαν και την γυναίκα του. Βραβεύτηκε με το βραβείο της FIPRESCI στο Φεστιβάλ Λοκάρνο(1991).


Όπως επισημαίνει ο πρόεδρος της Ομοσπονδίας Μελισσοκομικών Συλλόγων Ελλάδος (ΟΜΣΕ) κ. Βασίλειος Ντούρας, για την προτεινόμενη τροποποίηση της Οδηγίας 2001/110/ΕΚ του Συμβουλίου για το μέλι, που συζητήθηκε στην Επιτροπής Γεωργίας και Ανάπτυξης της...\n30/10/2013, 10:47 πμ\n«Με την τροποποίηση που προτείνει, η Ευρωπαϊκή Επιτροπή στοχεύει στο να δημιουργήσει μια εξαίρεση στην απαίτηση για επισήμανση του μελιού. Πράγματι, με το να μη θεωρείται πλέον η γύρη «συστατικό», η Επιτροπή σκοπεύει να τροποποιήσει την αναφορά για τον υπολογισμό του κατώτατου ορίου επισήμανσης την παρουσίας ΓΤΟ (από 0,9%)», τονίζει ο πρόεδρος της ΟΜΣΕ\n«Από την εμφάνιση της καλλιέργειας Γενετικά Τροποποιημένους Οργανισμούς (ΓΤΟ), οι μελισσοκόμοι έχουν εκφράσει την ανησυχία τους για τις επιπτώσεις τους στις μέλισσες. Αφ' ενός, η ασφάλειά τους δεν έχει τεκμηριωθεί και αφετέρου, η χρήση των ΓΤΟ, στο 99% των περιπτώσεων, συνδέεται με τη χρήση ενός φυτοφαρμάκου και ενός γεωργικού προτύπου που δεν συνάδει με την ευζωία της μέλισσας\nΗ Ελλάδα αν και έχει κατορθώσει να προστατέψει την γεωργική της παραγωγή, τη βιοποικιλότητα και τη μελισσοκομία της με μια ρητή και συνεπή απαγόρευση της καλλιέργειας ΓΤΟ στο έδαφός της, βρίσκεται ωστόσο εκτεθειμένη μέσα από την ελεύθερη εισαγωγή μελιού και μελισσοκομικών προϊόντων από άλλες ευρωπαϊκές και τρίτες χώρες, που πιθανά έχουν ρυπανθεί από γύρη ΓΤΟ\nΟι Έλληνες και γενικότερα οι Ευρωπαίοι καταναλωτές παραμένουν σαφώς αντίθετοι στην παρουσία ΓΤΟ στα τρόφιμά τους. Η ρύπανση από ΓΤΟ έχει σοβαρές επιπτώσεις στην εμπορευσιμότητα του μελιού και των άλλων προϊόντων των μελισσών και για ρυθμιστικούς λόγους (νομοθεσία, έλεγχοι) και στην εικόνα του μελιού ως πεμπτουσία της έννοιας «φυσικό τρόφιμο»\nΣτις 6 Σεπτεμβρίου 2011, στην υπόθεση Bablok, το Ευρωπαϊκό Δικαστήριο αποφάνθηκε ότι το μέλι που είχε ρυπανθεί με γύρη αραβόσιτου MON810 δεν μπορεί να διατεθεί στην αγορά, δεδομένου ότι αυτή η γύρη δεν έχει έγκριση για ανθρώπινη κατανάλωση. Αυτή η απόφαση επίσης διασαφηνίζει ότι η υποχρεωτική επισήμανση εφαρμόζεται ανεξάρτητα από το όριο του 0,9% για τη γύρη από εγκεκριμένους ΓΤΟ στα τρόφιμα\nΓια τους μελισσοκόμους, η απόφαση σηματοδοτεί - στο υψηλότερο επίπεδο, την αναγνώριση ότι οι θεμελιώδεις αρχές του κανονισμού για τους ΓΤΟ (ελευθερία της επιλογής για τον καταναλωτή, συνύπαρξη και μηδενική ανοχή) πρέπει να εφαρμοστούν και στο μέλι, ανεξάρτητα από το πόσο δύσκολο ή ενοχλητικό αυτό μπορεί να είναι για τις προοπτικές της καλλιέργειας ΓΤΟ. Η λογική συνέπεια της εν λόγω απόφασης πρέπει να είχε ήδη οδηγήσει στη θέσπιση μέτρων από τα κράτη μέλη, που να ορίζουν κανόνες για την προστασία της μελισσοκομίας και των προϊόντων της από τη ρύπανση από ΓΤΟ\nΗ Επιτροπή ζήτησε από τα κράτη μέλη για να περιμένουν πριν ενεργήσουν, και προσφέρει σήμερα μια νομοθετική τροποποίηση, στοχεύοντας να εφαρμόσει μόνο μερικώς τη συγκεκριμένη δικαστική απόφαση, έτσι ώστε το μέλι που περιέχει τη γύρη από ΓΤΟ να μην επισημαίνεται προκειμένου να αποφευχθούν τα μέτρα συνύπαρξης που θα προστάτευαν τη μελισσοκομία\nΟ πυρήνας της πρότασης της Επιτροπής είναι η ακόλουθη τροποποίηση στην οδηγία για το μέλι\n«Η γύρη, που είναι φυσικό συστατικό (constituent), ίδιον του μελιού, δεν θα θεωρηθεί συστατικό (ingredient), κατά την έννοια του άρθρου 6 (4) της οδηγίας 2000/13/EC, των προϊόντων που καθορίζονται στο παράρτημα 1 αυτής της οδηγίας»\nΗ επιτροπή φαίνεται να θεωρεί ότι αυτό είναι διαφορετικό από ό, τι ήδη αναφέρεται στην ισχύουσα οδηγία και δείχνει να προτίθεται μ’ αυτόν τον τρόπο να διευκρινίσει την κατάσταση. Αυτή η προσέγγιση δεν έχει νόημα, διότι η παρούσα διατύπωση της οδηγίας περιγράφει ήδη ότι η γύρη είναι φυσικό και αναπόσπαστο συστατικό του μελιού\nΣτην ελληνική έκδοση της Οδηγίας, στην αιτιολογική σκέψη 6, αναφέρεται: Δεν πρέπει να αφαιρείται η γύρη ή άλλο ειδικό συστατικό του μελιού " και στην παράγραφο 3 του παραρτήματος ΙΙ αναφέρεται επίσης: "δεν επιτρέπεται να αφαιρείται γύρη ή χαρακτηριστικό συστατικό του μελιού…" Η νομοθεσία απαγορεύει την αφαίρεση της γύρης από το μέλι διότι όχι μόνο είναι χαρακτηριστικό συστατικό του μελιού, αλλά με βάση τη γύρη προσδιορίζεται η βοτανική και γεωγραφική προέλευση των περισσότερων τύπων μελιού\nΕκεί που φαίνεται πλήρως ο παραλογισμός της πρότασης της Επιτροπής είναι στην αγγλική έκδοση της οδηγίας. Στην αιτιολογική σκέψη 6, αναφέρει: : “No pollen or other individual ingredient of honey is to be removed...” ("Δεν πρέπει να αφαιρείται η γύρη ή άλλο ειδικό συστατικό του μελιού ") και στην παράγραφο 3 του παραρτήματος ΙΙ, αναφέρει: “no pollen or constituent particular to honey may be removed...” ("δεν επιτρέπεται να αφαιρείται γύρη ή χαρακτηριστικό συστατικό του μελιού… Στα αγγλικά οι λέξεις" ingredient "και" constituent "είναι συνώνυμες και ως εκ τούτου χρησιμοποιούνται και οι δύο στην αγγλική διατύπωση της οδηγίας. (Στα ελληνικά τι διαφορά έχει το συστατικό από το συστατικό στοιχείο;)\nΑφήνοντας την άκρη τις γλωσσολογικές αναλύσεις και μιλώντας επί της ουσίας, είναι σαφές ότι η γύρη είναι φυσικό συστατικό του μελιού ακόμα και για το ΕΔ, η απόφαση του οποίου ώθησε την Επιτροπή να προτείνει την τροποποίηση. Το Δικαστήριο της Ευρωπαϊκής Ένωσης αποφάσισε ότι η γύρη πρέπει να αντιμετωπιστεί ως συστατικό του μελιού, κατά την έννοια του κανονισμού 1829/2003/EC, όχι ότι η γύρη είναι συστατικό. Πρόκειται να αντιμετωπιστεί ως συστατικό μόνο από την άποψη της νομοθεσίας της ΕΕ για τους ΓΤΟ. Κατά συνέπεια, ο κανονισμός για τους ΓΤΟ πρέπει να εφαρμοστεί και για τη γύρη από ΓΤΟ στο μέλι\nΑυτή η απόφαση εγγυάται ότι το μέλι και τα προϊόντα της κυψέλης θα επωφεληθούν της ίδιας προστασίας από τους ΓΤΟ όπως και τα άλλα τρόφιμα. Το μέλι που δεν περιέχει ΓΤΟ δεν υπάγεται στην απόφαση του Δικαστηρίου και φυσικά δεν απαιτείται γι’ αυτό καμία επισήμανση ότι περιέχει γύρη\nΕπισημαίνουμε εδώ το αυτονόητο: Η γύρη είναι πράγματι φυσικό συστατικό του μελιού. Η γενετικά τροποποιημένη γύρη δεν είναι φυσικό συστατικό οποιουδήποτε τροφίμου\nΜε την τροποποίηση που προτείνει, η Ευρωπαϊκή Επιτροπή στοχεύει στο να δημιουργήσει μια εξαίρεση στην απαίτηση για επισήμανση του μελιού. Πράγματι, με το να μη θεωρείται πλέον η γύρη «συστατικό», η Επιτροπή σκοπεύει να τροποποιήσει την αναφορά για τον υπολογισμό του κατώτατου ορίου επισήμανσης την παρουσίας ΓΤΟ (από 0,9%). Αυτός ο υπολογισμός γίνεται συνήθως συστατικό προς συστατικό ή στο σύνολο του προϊόντος όταν αποτελείται από ένα συστατικό. Εάν η γύρη δεν είναι πλέον συστατικό του μελιού, ο προσδιορισμός της ποσότητας θα γίνει σε ολόκληρο το προϊόν και η επισήμανση του μελιού που περιέχει ΓΤΟ δεν θα χρειαστεί ποτέ\nΗ μη επισήμανση της ύπαρξης ΓΤ γύρης στο μέλι δημιουργεί μια εξαίρεση στην επισήμανση των τροφίμων που περιέχουν ΓΤΟ. Αυτό θα οδηγήσει σε μια κατάσταση να θεωρείται το μέλι ύποπτο παρουσίας ΓΤΟ. Οι Έλληνες και οι Ευρωπαίοι γενικά καταναλωτές δεν θέλουν ΓΤΟ στο μέλι. Το μέλι είναι ένα φυσικό και υγιές προϊόν, και πρέπει να παραμείνει έτσι\nΟ κύριος σκοπός της προτεινόμενης τροποποίησης είναι να παράσχει μια τεχνική εξαίρεση στην απαίτηση επισήμανσης την περιεκτικότητας του μελιού σε ΓΤΟ και έτσι να αποφύγει την προστασία της μελισσοκομίας ενάντια στη ρύπανση από ΓΤΟ. Οι αγρότες, οι μελισσοκόμοι και οι καταναλωτές θα παραμείνουν ανυπεράσπιστοι και νομικά ανοχύρωτοι απέναντι στις καλλιέργειες ΓΤΟ και την απελευθέρωση του γενετικού τους υλικού του στο περιβάλλον κατά ανεξέλεγκτο τρόπο\nΤελικά είναι σαφές πως, αντίθετα προς αυτό που προτείνει, η πρόταση της Ευρωπαϊκής Επιτροπής δεν λύνει το πρόβλημα των ΓΤΟ στη μελισσοκομία, δεδομένου ότι αποφεύγει την προστασία της μελισσοκομίας από τους ΓΤΟ και δεδομένου ότι το μέλι είναι ένα από τα προϊόντα της με σημαντική πιθανότητα ρύπανσης από ΓΤΟ. Λύνει όμως το πρόβλημα που αποτελεί η μελισσοκομία για τους παραγωγούς ΓΤΟ\nΟι μελισσοκόμοι επομένως αντιτίθενται σε αυτήν την τροποποίηση και απαιτούν η απόφαση του Ευρωπαϊκού Δικαστηρίου να εφαρμοστεί πλήρως, και στο τμήμα της «έγκριση γύρης από τους ΓΤΟ» και στο τμήμα της «επισήμανση παρουσίας ΓΤΟ»\nΗ κατάλληλη επισήμανση επιτρέπει να έχει επιλογή ο καταναλωτής και επιβάλλει την καθιέρωση των προστατευτικών κανόνων συνύπαρξης για τη μελισσοκομία και την υγεία των μελισσών\nΑπαιτούμε εκτός από την αυστηρή αξιολόγηση κινδύνου των ΓΤΟ στα μελίσσια, συμπεριλαμβανομένου του γόνου, των βασιλισσών και των χειμερινών μελισσών, και τη δημοσιοποίηση όλων των πρωτοκόλλων αξιολόγησης ΓΤΟ και των αποτελεσμάτων\nΕπιπλέον, εκμεταλλευόμενη την κατάσταση, η ΕΕ επιχειρεί να διεκδικήσει για τον εαυτό της το δικαίωμα να τροποποιεί τα παραρτήματα της οδηγίας 2001/110/ΕΚ τα οποία, όπως είναι προφανές για όλους, περιέχουν ουσιώδη στοιχεία της παρούσας οδηγίας και δεν μπορούν να τροποποιηθούν μέσω νομοθετημάτων κατ’ εξουσιοδότηση. Θεωρούμε αξιοσημείωτο ότι ούτε η DG AGRI ούτε η Επιτροπή Γεωργίας του Ευρωπαϊκού Κοινοβουλίου πρόκειται να λάβουν επίσημα μέρος στην τροποποίηση της οδηγίας που ρυθμίζει ένα αγροτικό προϊόν και, ως εκ τούτου, εμπίπτει στην δικαιοδοσία τους\nΤι θα συνέβαινε εάν αύριο η Επιτροπή αποφάσιζε από μόνη της να ευθυγραμμιστεί με διεθνή πρότυπα, λιγότερο απαιτητικά; Τα διεθνή πρότυπα εξελίσσονται μέσω της πίεσης του εμπορίου και της βιομηχανίας τροφίμων. Οι μελισσοκόμοι φοβούνται ότι η Επιτροπή με αυτό τον τρόπο διακυβεύει το αποτέλεσμα μακροχρόνιων διαπραγματεύσεων που εξασφαλίζουν στους καταναλωτές ένα φυσικό και υγιεινό προϊόν\nΑυτά τα παραρτήματα εξασφαλίζουν την ποιότητα του μελιού και την προστασία των συμφερόντων των Ευρωπαίων μελισσοκόμων. Συνεπώς το σύνολο των Ευρωπαίων μελισσοκόμων, αρνείται ρητά την δυνατότητα της Επιτροπής να τροποποιεί τα παραρτήματα της οδηγίας, μέσω κατ 'εξουσιοδότηση πράξεων, επειδή περιέχουν ουσιώδη στοιχεία της οδηγίας\nΓια όλους τους παραπάνω λόγους, η ΟΜΣΕ θεωρεί ότι το Ευρωπαϊκό Κοινοβούλιο και το Συμβούλιο, που επέδειξαν πρόσφατα τη ρητή υποστήριξή τους στον τομέα της μελισσοκομίας στην Ευρωπαϊκή Ένωση (Ψήφισμα του ΕΚ στις 25/11/2010 με θέμα: «Η κατάσταση στον τομέα της μελισσοκομίας» και τα συμπεράσματα του Συμβουλίου της 17/05/2011, στην ανακοίνωση για την υγεία των μελισσών), πρέπει να ζητήσουν από την Επιτροπή να αποσύρει την πρόταση αυτή που στερείται νοήματος και να εργαστούν για πραγματικές λύσεις για την προβληματική σχέση που έχει διαμορφωθεί μεταξύ της μελισσοκομίας και των καλλιεργειών ΓΤΟ»


Ο λαός συνεχίζει να στηρίζει την “εγκληματική οργάνωση” ΧΑ. Που είναι το περίεργο; | αἰέν ἀριστεύειν\n← Εξαιρετικά πιθανή μία νέα ελληνική κρίση το 2014, υποστηρίζει αρθρογράφος του Bloomberg\nΔΕΚΑΕΝΝΕΑ ΟΘΩΜΑΝΙKΑ ΤΖΑΜΙΑ ΣΤΗΝ ΕΛΛΑΔΑ ΖΗΤΟΥΝ ΟΙ ΤΟΥΡΚΟΙ →\nΟι φανερές και μόνο δημοσκοπήσεις του συστήματος, δείχνουν μικρή κάμψη της Χρυσής Αυγής. Σε κάθε περίπτωση η ΧΑ αντέχει με ισχυρή συσπείρωση. Και να σκεφτεί κάποιος ότι πολλοί πολίτες αποφεύγουν πλέον να απαντάνε ή να λένε αλήθεια στις δημοσκοπήσεις.\nΌταν κάποιος προσλαμβάνει έναν μισθοφόρο «μπράβο» για να τιμωρήσει ή να εκδικηθεί κάποιον άλλο, νοιάζεται άραγε για το ποιόν του προσληφθέντος μπράβου ή αν θα χαρακτηριστεί ο μπράβος ως εγκληματίας; Προφανώς το μόνο που τον ενδιαφέρει είναι αν θα επέλθει το αποτέλεσμα για το οποίο τον προσέλαβε.\nΜισό εκατομμύριο περίπου ενήλικες πολίτες που ψήφισαν με πλήρη συνείδηση τη ΧΑ και οι πολλοί περισσότεροι που την στηρίζουν ακόμα σήμερα, που έχει χαρακτηριστεί ως εγκληματική οργάνωση και πολλά στελέχη της έχουν φυλακιστεί, προφανώς δεν στηρίζουν τους χρυσαυγίτες ως «αγγέλους», ούτε για να δουν τον κ. Μιχαλολιάκο πρωθυπουργό και τους υπόλοιπους φουσκωτούς υπουργούς (έτσι όμως όπως πάμε δεν αποκλείεται να το δούμε κι αυτό). Εκείνο που οι ανασφαλείς και οργισμένοι αυτοί πολίτες θέλουν, είναι να προκαλέσουν αυτό που οι ίδιοι δεν έχουν τη δυνατότητα να κάνουν. Προσλαμβάνουν (με το μόνο τρόπο που τους επιτρέπεται, δηλαδή την ψήφο τους), έναν πολιτικό «μπράβο» για να δώσει ένα χαστούκι στο σάπιο πολιτικό σύστημα. Να προκαλέσει την κατάρρευση ενός πολιτικού συστήματος που τους ενέπαιξε, τους κατέστρεψε και τώρα, αντί να αποσυρθεί με μία συγνώμη, επιμένει συνεχίζει να τους κοροϊδεύει και να τους εξαθλιώνει, κατευθυνόμενο και ελεγχόμενο από τους ντόπιους και ξένους προστάτες του συστήματος.\nΠανικόβλητο το βαλλόμενο πολιτικό σύστημα, από τον κίνδυνο που διατρέχει, έρχεται τώρα και κατηγορεί τους προσληφθέντες πολιτικούς «μπράβους» ως εγκληματίες. Ε, και λοιπόν τι έγινε; Το αντίθετο επιτυγχάνει.\nΕκείνο από το οποίο πραγματικά (εκτιμούμε) κινδυνεύει η ΧΑ, δεν είναι για το εάν θα χαρακτηριστεί ως εγκληματική οργάνωση κ.λ.π., αλλά αντιθέτως, από την διάψευση των προσδοκιών αυτών που την στηρίζουν. Μήπως τελικά αποδειχθεί μια γραφική οργάνωση, παντελώς αδύναμη και ανίκανη για τη δουλειά για την οποία την επιλέγει μια μερίδα οργισμένων πολιτών. Ή ακόμα χειρότερο, μήπως αποδειχθεί ως όργανο του ίδιου του συστήματος εναντίον της κοινωνίας. Αυτό θα είναι το πραγματικό τέλος της.


Smartphones: 45 δις έχασε η νόμιμη βιομηχανία από τις «μαϊμούδες» | Documento\nΔιαβάζετε: SMARTPHONES: 45 ΔΙΣ ΕΧΑΣΕ Η ΝΟΜΙΜΗ ΒΙΟΜΗΧΑΝΙΑ ΑΠΟ ΤΙΣ «ΜΑΙΜΟΥΔΕΣ»\nSmartphones: 45 δις έχασε η νόμιμη βιομηχανία από τις «μαϊμούδες»\n1.03.2017 | 16:02\nΣτα 45,3 δισ. ευρώ ανέρχεται το ποσό που έχασε η νόμιμη βιομηχανία smartphones σε όλο τον κόσμο, το 2015, λόγω των απομιμήσεων. Αυτό προκύπτει από τη νέα μελέτη του Γραφείου Εναρμόνισης της Εσωτερικής Αγοράς (ΓΕΕΑ- EUIPO), της μεγαλύτερης υπηρεσίας Διανοητικής Ιδιοκτησίας της ΕΕ, που πραγματοποιήθηκε σε συνεργασία με τη Διεθνή Ένωση Τηλεπικοινωνιών (ITU).\n«Στο Γραφείο Εναρμόνισης της Εσωτερικής Αγοράς (EUIPO), μέσω των μελετών και αναλύσεών μας, οικοδομούμε μια εικόνα του πώς η παραποίηση και η πειρατεία επηρεάζουν βασικούς οικονομικούς τομείς.\nΑυτή είναι η πρώτη μελέτη μας σε αυτήν τη σειρά, που αναλύει ένα τομέα τόσο εντός όσο και εκτός της ΕΕ. Η εκτίμηση ότι το 12,9% των νόμιμων πωλήσεων των smartphones που χάθηκαν παγκοσμίως το 2015, μπορεί να λειτουργήσει ως ένα ισχυρό μήνυμα για τη χάραξη πολιτικής, καθώς και για όλους όσους εργάζονται για την καταπολέμηση της απομίμησης/παραποίησης σε όλο τον κόσμο».\nΠάνω από 5 δισ. ευρώ οι ληξιπρόθεσμες οφειλές προς το Δημόσιο\nΚινητά «Made in Portugal» από… φελλό!


Κυρ. Μητσοτάκης: Έξι νέα μέτρα για τη στήριξη της οικονομίας - STEREA NEWS\nΒρίσκετε εδω: Home » ΟΙΚΟΝΟΜΙΑ » Κυρ. Μητσοτάκης: Έξι νέα μέτρα για τη στήριξη της οικονομίας\nΝέα μέτρα στήριξης για περισσότερες από 500.000 επιχειρήσεις.\nΜια νέα δέσμη μέτρων για την τόνωση της οικονομίας ανακοίνωσε πριν λίγο ο πρωθυπουργός Κυριάκος Μητσοτάκης, τα οποία όπως ανέφερε, θα ανακουφίσουν περισσότερες από 500.000 επιχειρήσεις, ελεύθερους επαγγελματίες και εκατομμύρια εργαζόμενους.\nΈτσι, τον Απρίλιο εγκαινιάζεται ο 7ος κύκλος χρηματοδότησης της Επιστρεπτέας Προκαταβολής για τις επιχειρήσεις που είχαν μειωμένο τζίρο από τον Ιανουάριο έως τον Μάρτιο. Θα είναι διευρυμένος, περιλαμβάνοντας όλους όσοι πλήττονται, όπως το λιανεμπόριο, την εστίαση και κλάδους όπου εφαρμόστηκαν περιορισμοί. Αλλά και με αυξημένη ενίσχυση: Τα ποσά θα ξεκινούν από 1.000 ευρώ για έναν αυτοαπασχολούμενο και θα φτάνουν έως τις 100.000 ευρώ. Από την πρώτη στιγμή που χτύπησε η πανδημία είχα τονίσει πως η προτεραιότητα της Υγείας πρέπει να συμβαδίζει με τη θωράκιση της Οικονομίας. Γι’ αυτό ακριβώς, και δίπλα στη τιτάνια προσπάθεια ενίσχυσης του ΕΣΥ, μέσα στο 2020 διατέθηκαν 24 δισεκατομμύρια για τη στήριξη των εργαζομένων και των επιχειρήσεων. Και σήμερα κινητοποιούνται ακόμα 2,5 δισεκατομμύρια, ανεβάζοντας στα 11,6 δισ. τα σχετικά κονδύλια για το 2021.\nΕρευνα PwC: Tο κλειδί της επιτυχίας για τις επιχειρήσεις το 2021\nΕυρωβαρόμετρο: Δυσαρεστημένοι με τα μέτρα στήριξης έξι στους δέκα Έλληνες


Στην Καστοριά για γιορτές η ΦΩΦΗ ΓΕΝNΗΜΑΤΑ | blog καθημερινής ενημέρωσης\nΣτην Καστοριά για γιορτές η ΦΩΦΗ ΓΕΝNΗΜΑΤΑ\nΗ πρόεδρος του ΚΙΝΗΜΑΤΟΣ ΑΛΛΑΓΗΣ κ. Φώφη Γεννηματά επέλεξε την Καστοριά για να περάσει τις γιορτές με την οικογένεια της μαζί και με συνεργάτες της.\nΘα βρίσκεται στην ΚΑΣΤΟΡΙΑ μέχρι και 2 Ιανουαρίου\nΔημοσιεύτηκε απο τον adolphholyman στις 29,Δεκέμβριος, 2018, 12:15 μμ. στις Κατηγορίες HOT - ΕΙΔΗΣΕΙΣ, photos, ΚΑΣΤΟΡΙΑ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Τσίπρας: Τώρα που φουντώνει η οργή των πολιτών η κυβέρνηση δίνει λεφτά στα κανάλια - Gatanews\nΤσίπρας: Τώρα που φουντώνει η οργή των πολιτών η κυβέρνηση δίνει λεφτά στα κανάλια\nΤώρα που βλέπετε την οργή των πολιτών να φουντώνει για την ανικανότητα σας να διαχειριστείτε μείζονες κρίσεις, σπεύδετε να δώσετε λεφτά στα κανάλια για να αποκρύψουν ή να διαστρεβλώσουν την πραγματικότητα. Δεν δείχνετε όμως τα ίδια αντανακλαστικά για τα θέματα που αφορούν τις ζωές των Ελλήνων, τόνισε ο Αλέξης Τσίπρας σε παρέμβαση του στη Βουλή.\nPrevious Στην Ελλάδα ο Μάικ Πομπέο: Η Σούδα, οι φρεγάτες και το μήνυμα στην Τουρκία\nNext Τσίπρας σε Τσακαλώτο: Οι διαφωνίες μόνο στα κομματικά όργανα


Σέρρες: Σύλληψη 49χρονου για ναρκωτικά - Kavala247.gr Τα Νέα της Καβάλας και της Θάσου Online\nΑπό kavala247 14/02/2020 - 12:26 19\nΧειροπέδες σε ένα 49χρονο πέρασαν το απόγευμα της Τετάρτης σε περιοχή της Θεσσαλονίκης αστυνομικοί της Υποδιεύθυνσης Ασφάλειας Σερρών .\nΣε έρευνα που πραγματοποιήθηκε σε σπίτι που χρησιμοποιούσε βρέθηκαν και κατασχέθηκαν:\n• 8 συσκευασίες με κάνναβη συνολικού βάρους 150,8 γραμμαρίων,\n• 2 ναρκωτικά δισκία, για τα οποία δεν διέθετε την απαιτούμενη ιατρική συνταγή και\n• το χρηματικό ποσό των 140 ευρώ.\nΕΡΑΣερρών: Σύλληψη 49χρονοςναρκωτικάΣέρρες\nΣυνάντηση Χ. Σταϊκούρα με πρόεδρο της ΕΤΕπ: Δανειακές συμβάσεις 300 εκ. για επενδύσεις (video)\nkavala247 15/12/2019 - 14:08 25/01/2020 - 02:26\nΕΣΗΕΜΘ: Κοπή πρωτοχρονιάτικης πίτας και βράβευση του δημοσιογράφου Βασίλη Κάργα\nkavala247 06/01/2020 - 18:16 25/01/2020 - 02:34


ΣΥΓΚΛΗΣΗ ΔΗΜΟΤΙΚΟΥ ΣΥΜΒΟΥΛΙΟΥ ΚΑΤΕΡΙΝΗΣ ΣΕ ΚΑΤΕΠΕΙΓΟΥΣΑ ΣΥΝΕΔΡΙΑΣΗ ΔΙΑ ΠΕΡΙΦΟΡΑΣ ΣΤΙΣ 24.11.2021 - ΔΗΜΟΣ ΚΑΤΕΡΙΝΗΣ\n24/11/2021\tairetdimos\tΔημοτικού Συμβουλίου\nΚαλείσθε σε κατεπείγουσα συνεδρίαση του Δημοτικού Συμβουλίου Κατερίνης, που θα γίνει δια περιφοράς (ο τρόπος ψήφισης των θεμάτων θα γίνεται τηλεφωνικά και τα μέλη θα ενημερώνονται για τα θέματα μέσω της πλατφόρμας e-meeting) στις 24 Νοεμβρίου 2021, ημέρα Τετάρτη και ώρα έναρξης 11:00 και ώρα λήξης 11:30, σύμφωνα με τις διατάξεις της αριθμ. 429/12.3.2020 (ΦΕΚ 850 Β) ΚΥΑ, όπως τροποποιήθηκε με την αριθμ. ΔΙΔΑΔ/Φ.37Α.1/27/οικ.9413/2020 (ΦΕΚ 1704 Β) όμοια και την αριθμ. 163/29.5.2020εγκύκλιο του ΥΠΕΣ και την αριθμ. πρωτ: 77233/13.11.2020 εγκύκλιο 426 του ΥΠΕΣ (ΑΔΑ: 6ΩΚΛ46ΜΤΛ6-ΥΔ4), για λήψη απόφασης στα παρακάτω θέματα ημερήσιας διάταξης:\n1 Ψήφιση Αναμόρφωσης προϋπολογισμού οικονομικού έτους 2021 (13η) Εισηγητής: Διεύθυνση Οικονομικών Υπηρεσιών\n2 Καθορισμός αμοιβής της δικηγόρου Κατερίνης Σταυρογιάννη Αρετής (Α.Μ. 233), μετά την 784/2021 απόφαση της Οικονομικής Επιτροπής Εισηγητής: Οικονομική Επιτροπή\n3 Έγκριση της 3/2021 απόφασης της Επιτροπής Τουριστικής Ανάπτυξης και Προβολής Δήμου Κατερίνης με θέμα: «Τροποποίηση Προϋπολογισμού Προγράμματος Τουριστικής Προβολής του Δήμου Κατερίνης για το έτος 2021» Εισηγητής: Αντιδήμαρχος Τουρισμού\nΗ συνεδρίαση κρίνεται κατεπείγουσα προκειμένου: α) να επιτευχθεί η εύρυθμη λειτουργία του Δήμου Κατερίνης, β) η παραπάνω δικηγόρος θα εκπροσωπήσει τον Δήμο Κατερίνης στο Μονομελές Πρωτοδικείο Αθηνών στις 29.11.2021 και γ) για την συνέχιση των πάσης φύσεως δράσεων της προβολής του τουριστικού προορισμού του Δήμου Κατερίνης.\nΠρόσκληση σε τακτική συνεδρίαση της Επιτροπής Ποιότητας Ζωής στις 1.12.2021 (Δια ζώσης και με τηλεδιάσκεψη)


Δημοσίευση: 10 Ιουλίου 2020 19:35\nΤη στρατηγική της Ευρωπαϊκής Ένωσης για το υδρογόνο παρουσίασε η Ευρωπαϊκή Επιτροπή, η οποία εγκρίθηκε μαζί με την ενοποίηση του ενεργειακού συστήματος στο πλαίσιο της πορείας για μια Ευρώπη κλιματικά ουδέτερη έως το 2050.\nΗ στρατηγική περιγράφει τον τρόπο με τον οποίο οι δυνατότητες του υδρογόνου να στηρίξουν την απανθρακοποίηση της βιομηχανίας, των μεταφορών, της παραγωγής ενέργειας και των κτηρίων σε όλη την Ευρώπη μπορούν να πραγματοποιηθούν μέσω επενδύσεων, κανονιστικών ρυθμίσεων, δημιουργίας αγορών και έρευνας και καινοτομίας.\nΤο υδρογόνο μπορεί να τροφοδοτήσει με ενέργεια τομείς που δεν προσφέρονται για εξηλεκτρισμό και να προσφέρει δυνατότητες αποθήκευσης για την εξισορρόπηση των διακυμάνσεων των ροών ανανεώσιμης ενέργειας, αλλά αυτό μπορεί να επιτευχθεί μόνο με συντονισμένη δράση μεταξύ του δημόσιου και του ιδιωτικού τομέα σε επίπεδο Ε.Ε. Προτεραιότητα είναι η ανάπτυξη του ανανεώσιμου υδρογόνου, το οποίο θα παράγεται κυρίως με χρήση αιολικής και ηλιακής ενέργειας. Ωστόσο, βραχυπρόθεσμα και μεσοπρόθεσμα, χρειάζονται άλλες μορφές υδρογόνου χαμηλών ανθρακούχων εκπομπών για την ταχεία μείωση των εκπομπών και τη στήριξη της ανάπτυξης μιας βιώσιμης αγοράς.\nΟι τρεις φάσεις της μετάβασης\nΠρόκειται για μια σταδιακή μετάβαση που θα απαιτήσει προσέγγιση σε τρεις φάσεις:\n- Από το 2020 έως το 2024, στήριξη της εγκατάστασης ηλεκτρολυτικών κυψελών ανανεώσιμου υδρογόνου με ισχύ τουλάχιστον 6 γιγαβάτ και την παραγωγή έως 1 εκατ. τόνων ανανεώσιμου υδρογόνου.\n- Από το 2025 έως το 2030 το υδρογόνο πρέπει να καταστεί αναπόσπαστο μέρος του ενοποιημένου ενεργειακού συστήματος στο πλαίσιο του οποίου θα εγκατασταθούν ηλεκτρολυτικές κυψέλες ισχύος τουλάχιστον 40 γιγαβάτ για την παραγωγή και θα παραχθούν έως 10 εκατ. τόνοι ανανεώσιμου υδρογόνου στην Ε.Ε.\n- Από το 2030 έως το 2050 οι τεχνολογίες ανανεώσιμου υδρογόνου θα πρέπει να ωριμάσουν και να αναπτυχθούν σε ευρεία κλίμακα σε όλους τους τομείς που είναι δύσκολο να απαλλαγούν από τις ανθρακούχες εκπομπές.\nΕπιπλέον, η Κομισιόν δρομολογεί την Ευρωπαϊκή Συμμαχία για το καθαρό υδρογόνο στην οποία θα συμμετέχουν ηγετικοί παράγοντες της βιομηχανίας, η κοινωνία των πολιτών, εθνικοί και περιφερειακοί υπουργοί και η Ευρωπαϊκή Τράπεζα Επενδύσεων με στόχο τη δημιουργία ενός διαύλου επενδύσεων για την αύξηση της παραγωγής και τη στήριξη της ζήτησης για καθαρό υδρογόνο στην Ε.Ε.\nΕπενδύσεις μέχρι 500 δισ. ευρώ\nΣωρευτικά οι επενδύσεις σε ανανεώσιμο υδρογόνο στην Ευρώπη μπορούν να φτάσουν έως 180-470 δισ. ευρώ έως το 2050 και σε εύρος 3-18 δισ. για υδρογόνο χαμηλής περιεκτικότητας σε άνθρακα.\nΗ Κομισιόν θεωρεί επίσης ότι σε συνδυασμό με την ηγετική θέση της Ε.Ε. στις τεχνολογίες ΑΠΕ η δημιουργία μια αλυσίδας αξίας του υδρογόνου που θα εξυπηρετεί ένα πλήθος βιομηχανικών τομέων και άλλες τελικές χρήσεις θα μπορούσε να οδηγήσει σε απασχόληση έως και 1 εκατομμύριο άτομα, άμεσα ή έμμεσα. Αναλυτές εκτιμούν ότι το καθαρό υδρογόνο μπορεί να καλύψει το 24% της παγκόσμιας ενεργειακής ζήτησης έως το 2050 με πωλήσεις της τάξεως των 630 δισ. ευρώ ετησίως.\nΑπό σήμερα έως το 2030 υπολογίζεται ότι οι επενδύσεις σε ηλεκτρολύτες θα κυμανθούν από 24 έως 42 δισ., ενώ επιπρόσθετα 220-340 δισ. ευρώ θα απαιτηθούν για τη σύνδεση 80-120 γιγαβάτ της παραγωγικής ικανότητας από ηλιακή και αιολική ενέργεια με τους ηλεκτρολύτες, ώστε να παρασχεθεί η αναγκαία ηλεκτρική ενέργεια. Έως το 2050 οι επενδύσεις στην παραγωγική ικανότητα μπορούν να ανέλθουν μεταξύ 180 και 470 δισ. ευρώ στην Ε.Ε.\nΕνοποίηση ενεργειακού συστήματος\nΣυγχρόνως, εγκρίθηκε από την Κομισιόν και η στρατηγική για την ενοποίηση του ενεργειακού συστήματος, δηλαδή ο προγραμματισμός και η λειτουργία του συστήματος ως συνόλου, συνδέοντας διάφορους φορείς ενέργειας, υποδομές και τομείς κατανάλωσης, που περιλαμβάνει 38 δράσεις. Όπως αναφέρεται, αυτό το συνδεδεμένο και ευέλικτο σύστημα θα είναι πιο αποδοτικό και θα μειώσει το κόστος για την κοινωνία.\nΟι κύριοι πυλώνες της στρατηγικής είναι:\n- Ένα πιο «κυκλικό» ενεργειακό σύστημα με επίκεντρο την ενεργειακή απόδοση.\n- Αύξηση του άμεσου εξηλεκτρισμού των τομέων τελικής χρήσης.\n- Στην περίπτωση τομέων των οποίων ο εξηλεκτρισμός είναι δύσκολος, προωθούνται «καθαρά» καύσιμα (π.χ. ανανεώσιμο υδρογόνο, βιώσιμα βιοκαύσιμα / βιοαέριο).\nενεργεια ευρωπαϊκή συμμαχία


Επιβαρυντική για την ψυχική υγεία η σεξουαλική παρενόχληση από συναδέλφους - Solygeiablog\nUncategories Επιβαρυντική για την ψυχική υγεία η σεξουαλική παρενόχληση από συναδέλφους\nΕπιβαρυντική για την ψυχική υγεία η σεξουαλική παρενόχληση από συναδέλφους\nΌπως και από πελάτες\nΗ σεξουαλική παρενόχληση από συναδέλφους/συνεργάτες έχουν μεγαλύτερη επίπτωση στην ψυχική υγεία απ' ότι όταν προέρχεται από άλλα άτομα, σύμφωνα με μελέτη που έγινε στη Δανία και δημοσιεύθηκε στο επιστημονικό έντυπο BMC Public Health.\nΟι ερευνητές, με επικεφαλής την Δρ Ιντα Μαντσεν από το Εθνικό Ερευνητικό Κέντρο για το Εργασιακό Περιβάλλον, διαπίστωσαν ότι το 1% των 7.600 και πλέον υπαλλήλων που εργάζονταν για πάνω από 1.000 διαφορετικούς οργανισμούς είχαν υποστεί σεξουαλική παρενόχληση από ανώτερο, συνεργάτη ή υφιστάμενό τους, ενώ το 2,4% είχε επίσης πέσει θύμα όμοιας συμπεριφοράς από κάποιον που είχε σχέση με το εργασιακό περιβάλλον.\nΟι γυναίκες ήταν πιθανότερο να έχουν υποστεί σεξουαλική παρενόχληση, με τις 169 από τις 4.116 (συγκριτικά με τους 11 από τους 3.487 άνδρες) να αναφέρουν ότι έχουν υποστεί σεξουαλική παρενόχληση από πελάτες. Εκείνα τα άτομα που δήλωσαν ότι η παρενόχληση προερχόταν από συνεργάτες ήταν 48 γυναίκες και 31 άνδρες.\nΗ επίπτωση της σεξουαλικής παρενόχλησης στην ψυχική υγεία αξιολογήθηκε βάσει του δείκτη MDI, όπου ένα σκορ 20 είναι ένδειξη ήπιας κατάθλιψης και 30 και πάνω μείζονος κατάθλιψης.\nΗ παρενόχληση από πελάτες αύξανε το σκορ κατά μέσο όρο κατά 2,05 βαθμούς, ενώ όταν επρόκειτο για συναδέλφους το σκορ αυξανόταν κατά 4,5 μονάδες.\nΟι εργαζόμενοι στον τομέα της παροχής φροντίδας ήταν πιθανότερο να έχουν υποστεί σεξουαλική παρενόχληση από πελάτες, συγκριτικά με όσους εργάζονταν σε άλλους τομείς, όπως η εκπαίδευση ή η βιομηχανία. Εκατόν πενήντα δύο εργαζόμενοι στον τομέα της φροντίδας από το σύνολο των 2.191 είχαν υποστεί σεξουαλική παρενόχληση.\n«Με έκπληξη διαπιστώσαμε τις διαφορές μεταξύ των επιπτώσεων της σεξουαλικής παρενόχλησης από πελάτες και συνεργάτες. Παλαιότερες μελέτες είχαν αναδείξει τον αυξημένο κίνδυνο μακροχρόνιας απουσίας από την εργασία των εργαζομένων που είχαν υποστεί σεξουαλική παρενόχληση από συνεργάτη, ανώτερο ή κατώτερο, αλλά για τους πελάτες είναι κάτι που διαπιστώνουμε για πρώτη φορά», εξηγεί η Δρ Μαντσεν.\nΚαι σπεύδει να τονίσει ότι η σεξουαλικής παρενόχληση από πελάτες έχει ανεπιθύμητες ενέργειες και δεν θα πρέπει αγνοείται ή να εξομαλύνεται αφού επίσης σχετίζεται με καταθλιπτικά συμπτώματα.\nΤέλος, σημειώνει ότι ο αριθμός των ατόμων που ανέφεραν σεξουαλική παρενόχληση στο πλαίσιο της μελέτης είναι σχετικά μικρός, ειδικά στους άνδρες, και έτσι τα αποτελέσματα μπορεί να αφορούν περισσότερο τις γυναίκες. Επίσης, το γεγονός ότι οι επιστήμονες βασίστηκαν σε αυτο-αναφορές οπότε στην πραγματικότητα το πρόβλημα μπορεί να είναι υποεκτιμημένο.


1:54 μμ, Παρασκευή 07 Ιουν 2019 1:54 μμ, Παρασκευή 07 Ιουν 2019\nΗ Κομισιόν δεν έχει συναινέσει στην κατάργηση του μέτρου της μείωσης του αφορολόγητου το 2020, όπως σχεδιάζει η ελληνική κυβέρνηση και υπενθυμίζει στην Αθήνα τις δεσμεύσεις που έχει αναλάβει βάσει τη δανειακής σύμβασης.\nΣτη βάση της δέσμευσης αυτής το ελληνικό δημόσιο έλαβε ήδη δάνεια για το σχηματισμό δημοσιονομικού μαξιλαριού και σημαντική ελάφρυσνη του χρέους της χώρας, με αναδιάρθρωση, μετάθεση πληρωμών, περίοδο χάριτος και μηδενικά επιτόκια.\nΗ Κομισιόν προειδοποιεί μάλιστα ότι η κατάργηση του μέτρου, που είναι διαρθρωτικό και όχι δημοσιονομικό, αναστρέφει δεσμεύσεις σε σχέση με τη διεύρυνση της φορολογικής βάσης και τη δημιουργία φορολογικού χώρου για ευρύτερες μεταρρυθμίσεις στο φορολογικό σύστημα.\nΑναλυτικά σχετικά με τη νομοθεσία για την ανάκληση της μείωσης του αφορολόγητου ορίου, που έφερε στο ελληνικό κοινοβούλιο, η κυβέρνηση στην Αθήνα, εκπρόσωπος της Κομισιόν δήλωσε στο real.gr. αναλυτικά τα εξής: "Σημειώνουμε το σχετικό νομοσχέδιο που διαβιβάστηκε στο Κοινοβούλιο".\n"Η συνολική φορολογική δέσμη που συμφωνήθηκε το 2017, η οποία περιελάμβανε τη μείωση του αφορολόγητου ορίου και αναμένεται να τεθεί σε ισχύ τον Ιανουάριο του 2020, αποσκοπούσε στη διεύρυνση της φορολογικής βάσης και στη δημιουργία φορολογικού χώρου για μεταρρυθμίσεις του φορολογικού συστήματος που ενισχύουν την ανάπτυξη", υπενθυμίζει ο εκπρόσωπος.\n"Υπενθυμίζουμε ότι η Ελλάδα έχει αναλάβει δέσμευση να υποστηρίξει τους στόχους και τις βασικές μεταρρυθμίσεις που θεσπίστηκαν κατά τη διάρκεια του προγράμματος οικονομικής βοήθειας και να επιδιώξει περαιτέρω μέτρα ενίσχυσης της ανάπτυξης για να στηρίξει μια θετική οικονομική προοπτική και να βοηθήσει στην επίτευξη των δημοσιονομικών στόχων της", καταγράφει.\nΣύμφωνα με το πρόγραμμα εργασιών των θεσμών, συνέχεια σε σχέση με τη συγκεκριμένη κίνηση θα δοθεί τόσο στη συνεδρίαση του Eurogroup τον Ιούνιο και τον Ιούλιο, αλλά και στην επόμενη έκθεση της τρόικας για την ελληνική οικονομία που θα εκδοθεί το φθινόπωρο και συνδέεται με την εκταμίευση κερδών επί ελληνικών ομολόγων και μηδενισμό επιτοκίων δανείων του EFSF για το επόμενο εξάμηνο.\nΤο μέτρο αποτελούσε το 2017 απαραίτητη προϋπόθεση για τη συμμετοχή του ΔΝΤ στην ελληνική διάσωση και την έγκριση της δανειακής σύμβασης από το γερμανικό κοινοβούλιο. Συνομολογήθηκε δε κατά το eurogroup της Μάλτας τον Απρίλιο του ίδιου έτους».\nΗ απάντηση του ΥΠΟΙΚ στην Κομισιόν: Είμαστε βέβαιοι ότι...\n"Καμπανάκι" από τον Ντομπρόβσκις στην Αθήνα: Το ελληνικ...\nΠροειδοποιήσεις και αστερίσκοι στην έκθεση της Κομισιόν...\nΥπεράριθμους προσωρινούς υπαλλήλους και κίνδυνο απώλεια...\nΜε το... βλέμμα στην έκθεση της Κομισιόν συνεδρίασε το ...\nΤσακαλώτος: Οι συγκεντρώσεις σε όλη την Ελλάδα θυμίζουν...\nΣχοινάς για πλεονάσματα: Το πλέγμα των συμφωνιών δεν θα...


Το 65% των Αμερικανών χρηστών social media ενημερώνεται από Facebook\nOι Aμερικανοί χρησιμοποιούν περισσότερα του ενός social media, ενώ το 35% εξ' αυτών ενημερώνεται για τις τρέχουσες εξελίξεις από τουλάχιστον δύο υπηρεσίες, προκαλώντας το φαινόμενο του "κατακερματισμού των ειδήσεων" στα κοινωνικά μέσα.\nΗ μεγάλη πλειψηφία ωστόσο των αμερικακών πολιτών (65%) που χρησιμοποιούν τα social media για την ενημέρωσή τους, δηλώνουν ως πηγή της μόνο ένα από αυτά.\nΑναμενόμενα, το Facebook κυριαρχεί σε αυτή την λίστα σύμφωνα με έρευνα του Pew Research Center, που δημοσιεύθηκε την Πέμπτη.\nΟ πρώτος ινδικός πύραυλος στο διάστημα\nΜε προορισμό τον Άρη εκτοξεύτηκε την Τρίτη ο πρώτος Πύραυλος από την Ινδία. Ο πύραυλος έχει στόχο να θέσει σε τροχιά διαστημόπλοιο γύρω από τον «κόκκινο πλανήτη» και είναι μία πρώτη δοκιμή μιας τεχνολογίας φθηνού κόστους. Αυτή είναι μία προσπάθεια της Ινδίας να ενταχθεί στο κλαμπ των δυνάμεων που συμμετέχουν στην κούρσα του διαστήματος.\n"Μιλάμε για κορίτσια... σκέτα ηφαίστεια.\nΔε γνωρίζετε τι πάει να πει ηφαίστειο, μέχρι να προσεδαφιστείτε στην επιφάνεια κάποιου δορυφόρου του Δία.\nΓνωρίστε από κοντά την επιφάνεια κάποιου άλλου δορυφόρου του Δία, με τον παγωμένο ωκεανό, που τον περιβάλει.\nΜετά 50.000 χρόνια μη μετακομίσετε στον Άρη... πιθανόν ένας από τους δύο δορυφόρους του να πέσει πάνω του.\nΜάθετε για τον Τρίτωνα και τον Τιτάνα.\nΈχουν οι δορυφόροι του Πλούτωνα ταιριαστά ονόματα με τον βασιλέα του Κάτω Κόσμου;\nΠου ψάχνουμε εναγώνια εξωγήινη ζωή;\nΌλα, όσα θέλατε να ξέρατε για τους δορυφόρους των πλανητών του Ηλιακού συστήματος συμπυκνωμένα".\nΣύμφωνα με αναφορές στον Τύπο, η Γερμανία εξετάζει το ενδεχόμενο δημιουργίας ενός νέoυ τοπικού Διαδικτύου που θα αποτρέπει τυχόν υποκλοπές, όπως έγινε πρόσφατα με το τηλέφωνο της Άνγκελα Μέρκελ.\nΟι Γερμανοί υποστηρίζουν ότι η NSA ευθύνεται για την υποκλοπή αυτή, ενώ αναφέρουν πως στην αμερικανική πρεσβεία στο Βερολίνο είχε στηθεί το κέντρο υποκλοπών των Γερμανών αξιωματούχων.\nΟ Αμερικανός Πρόεδρος Μπαράκ Ομπάμα αρνήθηκε όμως πως γνώριζε μέχρι πρόσφατα για την ύπαρξη οποιασδήποτε τέτοιας δραστηριότητας, ενώ παράλληλα η Γερμανίδα Καγκελάριος αλλά και γενικότερα ο πολιτικός κόσμος στη Γερμανία είναι σε αναβρασμό.\nΤο απόλυτο gadget για τους λάτρεις του καφέ\nΗ λύση για τους λάτρεις του καφέ, αλλά και των άλλων ροφημάτων έρχεται από την Ιαπωνία με ένα προχωρημένο USB gadget, που παρουσίασε η Thanko. Το USB cup holder αξιοποιεί θερμοηλεκτρικά κυκλώματα προκειμένου να διατηρεί την κούπα και κατά συνέπεια το ρόφημά σας στη σωστή θερμοκρασία.\nΑναβλήθηκε η εκτόξευση της πρώτης αποστολής της Ινδίας στον Αρη\nΑναβολή για μία εβδομάδα πήρε η εκτόξευση του πρώτου ινδικού διαστημοπλοίου για τον Άρη.\nΣύμφωνα με ανακοίνωση του Ινδικού Οργανισμού Έρευνας του Διαστήματος (ISRO), αιτία της αναβολής είναι οι κακές καιρικές συνθήκες που επικρατούν στον Ειρηνικό Ωκεανό και δεν επιτρέπουν την πραγματοποίηση της εκτόξευσης της μη επανδρωμένης αποστολής.\nΣτόχος της αποστολής του σκάφους Mangalyaan είναι η δοκιμή της διαστημικής τεχνολογίας που έχει αναπτύξει η χώρα.\nΤο Ηράκλειο στις 21 πιο έξυπνες πόλεις του κόσμου


Τηλεδιάσκεψη της διευρυμένης Ν.Ε. του ΚΙΝ.ΑΛ. Θεσπρωτίας με τον γραμματέα κεντρικής επιτροπής Μ. Χριστοδουλάκη - thespro.gr - Ηγουμενίτσα, Θεσπρωτία\nHome / ΘΕΣΠΡΩΤΙΑ / ΠΟΛΙΤΙΚΗ / Τηλεδιάσκεψη της διευρυμένης Ν.Ε. του ΚΙΝ.ΑΛ. Θεσπρωτίας με τον γραμματέα κεντρικής επιτροπής Μ. Χριστοδουλάκη\nthespro.gr Τρίτη, Ιουνίου 02, 2020 ΘΕΣΠΡΩΤΙΑ, ΠΟΛΙΤΙΚΗ\nΜε αντικείμενο την οργάνωση, τον σχεδιασμό και τον προγραμματισμό δράσεων, πραγματοποιηθηκε τηλεδιάσκεψη της διευρυμένης νομαρχιακής επιτροπής του Κινήματος Αλλαγής Θεσπρωτίας με τον γραμματέα της κεντρικής επιτροπής Μανώλη Χριστοδουλάκη.\nΣτόχος μεταξύ άλλων ήταν η ενεργοποίηση των μελών και των φίλων του κινήματος εν όψει συνδιάσκεψης, η οποία προγραμματίζεται πλέον για το φθινόπωρο, στον βαθμό που κάτι τέτοιο δεν θα εμποδίζεται από την πανδημία ή τυχόν πολιτικές εξελίξεις.\nΗ συνδιάσκεψη βεβαίως, δεν θα έχει καμία σχέση με ό,τι είχε προγραμματιστεί σε πρώτη φάση. Αντίθετα, με την πανδημία να έχει αλλάξει τα πάντα στον πλανήτη, στο Κίνημα Αλλαγής δουλεύουν για τη δημιουργία νέου προγράμματος για την «Ελλάδα και την Ευρώπη μετά», με κοστολογημένες προτάσεις σε όλα τα επίπεδα.\nΤηλεδιάσκεψη της διευρυμένης Ν.Ε. του ΚΙΝ.ΑΛ. Θεσπρωτίας με τον γραμματέα κεντρικής επιτροπής Μ. Χριστοδουλάκη Reviewed by thespro.gr on Τρίτη, Ιουνίου 02, 2020 Rating: 5


Ο ομοσπονδιακός τεχνικός της Αλβανίας, Τζιάνι Ντε Μπιάσι γνωστοποίησε την προεπιλογή της Εθνικής Αλβανίας για το Euro 2016, συμπεριλαμβάνοντας στους «εκλεκτούς» τους Έργκους Κάτσε και Άντι Λίλα.\nΤην προεπιλογή της Εθνικής Αλβανίας που αποτελείται από 27 ποδοσφαιριστές ανακοίνωσε ο Τζιάνι Ντε Μπιάσι. Στους «εκλεκτούς» βρίσκεται ο Έργκους Κάτσε του ΠΑΟΚ αλλά και ο Άντι Λίλα του ΠΑΣ Γιάννινα.\nΕκτός προεπιλογής έμεινε ο άλλοτε παίκτης του Πανιωνίου και πρώτος σκόρερ του αλβανικού πρωταθλήματος, Χαμντί Σαλίχι, σε αντίθεση με τον 19χρονο Μίλοτ Ρασίτσα που πραγματοποίησε εξαιρετικές εμφανίσεις με τη φανέλα της Φίτεσε (8 γκολ, 5 ασίστ σε 31 παιχνίδια).\nΤερματοφύλακες: Ετρίτ Μπερίσα (Λάτσιο), Άλμπαν Χότζα (Παρτιζάν), Όργκες Σέλι (Σκεντέρμπεου)\nΑμυντικοί: Ανσί Αγκόλι (Καραμπάγκ), Αρλίντ Αγιέτι (-), Νασέρ Αλί (Βασιλεία), Μπεράτ Ντζιμσίτι (Αταλάντα), Μεργκίμ Μαβράι (Κολωνία), Αμίρ Ραχμάνι (Σπλιτ), Λορίκ Τσάνα (Ναντ), Ελσέιντ Χισάι (Νάπολι), Φρεντερίκ Βέσελι (Λουγκάνο)\nΜέσοι: Λέντιαν Μεμουσάι (Πεσκάρα), Έργκις Κάτσε (ΠΑΟΚ), Άντι Λίλα (ΠΑΣ Γιάννινα), Μίγκιεν Μπάσα (Κόμο), Όντισε Ρόσι (Ριέκα), Μπουρίμ Κουκέλι (Ζυρίχη), Ερμίρ Λεντζανί (Ναντ), Χέρολιντ Σάλα (Λίμπερετς), Ταλάντ Τσάκα (Βασιλεία), Αμίρ Αμπράσι (Φράιμπουργκ)\nΕπιθετικοί: Μπεκίμ Μπαλάι (Ριέκα), Σοκόλ Τσικαλέσι (Μπασακσεχίρ), Αρμάντο Σαντίκου (Βαντούζ), Μίλοτ Ρασίτσα (Φίτεσε), Σκελζέν Γκάσι (Κολοράντο Ράπιντς)\nAlbania's official 27 man provisional squad for Euro 2016 which will be shortened to 23 man prior the event. pic.twitter.com/YYv903iWe2\n— Albanian Futball (@AlbanianFutball) May 21, 2016\nΟμάδες που αφορά: ΠΑΟΚ, ΦΙΤΕΣΕ\nΑλαφούζος: «Έπρεπε να υποβιβαστεί ο Ολυμπιακός» (video)


Ληστεία στο Μουσείο ( Museo ) - Κριτική | Περιοδικό Move It\nΣύνοψη: Δυο αιώνιοι φοιτητές κτηνιατρικής, ο Χουάν και ο Μπενχαμίν σχεδιάζουν να κλέψουν ανεκτίμητα εκθέματα της προϊσπανικής τέχνης από του Μουσείο Ανθρωπολογίας της Πόλης του Μεξικού. Το σχέδιό τους στέφεται με επιτυχία, αλλά η πράξη τους χαρακτηρίζεται ως μια μορφή επίθεσης προς τον λαό του Μεξικού. Οι δυο φίλοι ξεκινάνε ένα road trip, που θα τους οδηγήσει μέχρι το Ακαπούλκο, για να πουλήσουν τα κλοπιμαία τους.\nΆποψη: «This movie is a replica of the original»\nΜε αυτό το μήνυμα ξεκινάει το «Museo», η 2η μεγάλη μήκους ταινία του Αλόνσο Ρουίζ Παλάσιας (Güeros). Η επιλογή των λέξεων στην παραπάνω φράση δεν είναι τυχαία. Όταν ένα έκθεμα σε Μουσείο δεν είναι το πρωτότυπο, τότε φέρει το εξής μήνυμα: «This artefact is a replica of the original».\nΕμπνευσμένος από την πραγματική ληστεία 140 εκθεμάτων ανεκτίμητης αξίας από το Μουσείο Ανθρωπολογίας του Μεξικού, την παραμονή των Χριστουγέννων του 1985, ο Παλάσιος αφηγείται την ιστορία δυο ληστών που δεν μοιάζουν με κανένα άλλο αντίστοιχο κινηματογραφικό δίδυμο που να έχουμε δει μέχρι στιγμής. Δεν μοιάζουν όμως καθόλου και μεταξύ τους.\nΑπό τη μία, έχουμε τον Χουάν (Γκαέλ Γκαρσία Μπερνάλ): γιος γιατρού, stoner, ιδιόρρυθμος και σαρκαστικός, είναι ο αποδέκτης συστηματικών πειραγμάτων από τα μέλη της πολυμελούς οικογένειάς του. Από την άλλη, τον Μπενχαμίν (Λεονάρντο Ορτίζγκρις): λιγομίλητος, ντροπαλός, έτοιμος να εκτελέσει τις εντολές του Χουάν και αφοσιωμένος στον ετοιμοθάνατο πατέρα του. Έχουν όμως ένα κοινό: δεν φαίνεται να έχουν ιδέα τι θέλουν να κάνουν στη ζωή τους.\nΤο πρώτο μέρος του «Museo» λειτουργεί ως μια μίξη των συμβάσεων των ταινιών με θέμα τις ληστείες και των ταινιών που έχουν στο επίκεντρό τους μια χιουμοριστικά δυσλειτουργική οικογένεια, όπως είναι αυτή του Χουάν. Ο Χουάν είναι το «μαύρο πρόβατο», ο loser που αποφασίζει να προβεί σε μια εξωφρενική πράξη, μάλλον για να νιώσει ότι η ζωή του έχει κάποια αξία. Είναι επίσης λάτρης της μεξικάνικης αρχαιολογίας και γνωρίζει τα πάντα για τα εκθέματα που θα γεμίσουν δυο τσάντες, τυλιγμένα με τα παλιά του ρούχα. Η πρώτη ώρα είναι και το πιο χιουμοριστικό κομμάτι της ταινίας με αρκετά καλοδεχούμενα meta-αστεία, τα οποία αφορούν το ύψος και τη διασημότητα του Μπερνάλ, κλείνοντας το μάτι στον θεατή.\nΣτο δεύτερο μέρος, περνάμε στα χωράφια του road trip ενηλικίωσης, με τους ήρωες να ταξιδεύουν σε διάφορες περιοχές του Μεξικού, προς αναζήτηση ενός Άγγλου εμπόρου τέχνης. Εκεί είναι που τους βλέπουμε να συνειδητοποιούν σταδιακά τη βαρύτητα της πράξης τους, ειδικά όταν καταλαβαίνουν ότι τα αντικείμενα που έχουν στην κατοχή τους είναι τόσο τεράστιας χρηματικής και πολιτιστικής αξίας που δεν πρόκειται ποτέ να βρουν αγοραστή.\nΓυρισμένο σε φιλμ 35mm, το «Museo» σε μεταφέρει με μεθυστικό τρόπο τόσο στα προάστια της Πόλης του Μεξικού των ‘80s όσο και στα άχρονα δάση, τους επιβλητικούς αρχαιολογικούς χώρους, τις φημισμένες παραλίες και τα θέρετρα της χώρας της Λατινικής Αμερικής. Μιας χώρας της οποίας ένα τεράστιο κομμάτι πολιτιστικής κληρονομιάς βρίσκεται στις προθήκες μουσείων της Αμερικής ή της Ευρώπης, δίνοντας την ευκαιρία στην ταινία να θέσει ένα κλασικά δύσκολο ερώτημα: ποιος έχει κλέψει πρώτος ποιον;\nΟ χαρακτήρας του Χουάν είναι ο καμβάς πάνω στον οποίο ζωγραφίζονται όλοι οι προβληματισμοί του φιλμ. Είναι ένας νέος άντρας που δεν έχει ανάγκη τα χρήματα και φαίνεται να τρέφει μεγάλο θαυμασμό για τους αρχαίους πολιτισμούς της χώρας τους. Συνεπώς, παραμένει καθόλη τη διάρκεια του φιλμ ένα μυστήριο και τα κίνητρά του δεν γίνονται ποτέ ξεκάθαρα. Ο Μπερνάλ, πάντα χαρισματικός και γοητευτικός ως πρωταγωνιστής, δίνει εδώ μια από τις καλύτερες ερμηνείες του, ακροβατώντας ανάμεσα σε ένα παιδί παγιδευμένο στο σώμα ενός ενήλικα και ενός νέου που δείχνει να έχει αφομοιώσει μερικές από τις μεγαλύτερες αλήθειες της ανθρώπινης ζωής.\nΗ σκηνοθεσία του Παλάσιος είναι μαεστρικά παιχνιδιάρικη και ο πειραματισμός του με διάφορες γωνίες λήψεις και κινηματογραφικά είδη είναι αναζωογονητικός και ειλικρινής. Η επιλογή του να μην προσπαθήσει να εξηγήσει τα κίνητρα της ληστείας, αλλά να επικεντρωθεί στο ταξίδι, πραγματικό και πνευματικό, του Χουάν δίνει στην ταινία μια γοητεία που συνεπαίρνει.\nTo «Museo» είναι ένα φιλμ που εκμεταλλεύεται μια πραγματική ιστορία για να μας γνωρίσει έναν πρωτότυπο αντιήρωα,ο οποίος - όπως και η ίδια η ταινία - δεν παίρνει σχεδόν ποτέ τον εαυτό του πιο σοβαρά απ’ ό,τι χρειάζεται.\nΕδώ μπορείτε να θυμηθείτε την συνέντευξη του Γκαέλ Γκαρσία Μπερνάλ από το Φεστιβάλ του Βερολίνου.\nΠρώτη δημοσίευση: 8 Νοε. 2018, 14:28\nΕνημέρωση: 15 Νοε. 2018, 16:18


Ψυχιατρείον η Ωραία Ελλάς |\nThis entry was posted on September 8, 2014, in Απόψεις, Ελλάδα, Πολιτική and tagged τσαρλατάνοι, ψυχιατρείο, Έλληνες, Γραικία, Πολιτική, Πολιτικοί, ελπίδα, ελλάδα. Bookmark the permalink.\tLeave a comment\nΔεν είναι τρελοί αυτοί που κυβερνάνε και όσοι θέλουν να κυβερνήσουν μόνο και μόνο για να μην κυβερνούν αυτοί που κυβερνούν. Είναι τρελοί αυτοί που τους ψήφιζαν χρόνια τώρα και που στα γκάλοπ, τους αναδεικνύουν – ξανά – εντός πολιτικού σκηνικού, ενώ θα έπρεπε να τους αγνοήσουν τελείως.\nΔεν είναι δυνατόν μια χώρα να στέκεται με το στόμα ανοιχτό ωσάν χάνος, περιμένοντας εξαγγελίες που έχει ακούσει τόσες φορές και να περιμένει ότι κάτι θα αλλάξει.\nΝαι μεν λένε ότι η ελπίδα πεθαίνει τελευταία, αλλά η ελπίδα από μόνη της δεν οδήγησε ποτέ και κανέναν πουθενά. Στην Ελλάδα το συν Αθηνά και χείρα κίνει, έχει αποκατασταθεί από την εμμονή στην ελπίδα ότι κάποιος άλλος θα κουνήσει το χέρι του και θα αλλάξουν όλα.\nΠρόσφορο λοιπόν το έδαφος για πολιτικούς που πουλάνε ελπίδα με την ίδια μέθοδο που οι τσαρλατάνοι στο πάλε ποτέ Φαρ-Ουέστ, πουλούσαν νερό χρωματισμένο για ελιξήρια μακροζωίας.\nΟ Έλληνας πάντα ελπίζει σε κάτι. Εάν όμως τον ρωτήσεις σε τι ακριβώς ελπίζει, δύσκολα θα σου απαντήσει γιατί έχει μάθει να ελπίζει γενικώς και αορίστως σε θαύματα που ποτέ δεν γίνονται. Ελπίζει να κερδίσει το Λόττο, ελπίζει ότι όλοι θα υποκύψουν στο μεγαλείο της φυλής του, ελπίζει ότι ο Θεός θα τον βγάλει από την μέγγενη… Γενικά ελπίζει και όταν παθαίνει κάποιες αναλαμπές και αντιλαμβάνεται – στιγμιαία – ότι με την ελπίδα δεν τα βγάζει πέρα, τότε απελπίζεται. Για λίγο όμως, καθώς η ελπίδα είναι πάντα πιο ισχυρή.\nΣτα πολύ σκούρα, όταν η ελπίδα δεν φαίνεται, δεν διστάζει να καπηλευτεί και την ιστορία του τόπου που πατάει, ξεχνώντας ότι αυτή η ιστορία που χρησιμοποιεί ως ασπίδα, δεν είναι δική του, αλλά αυτών που έζησαν εδώ μερικές χιλιάδες χρόνια πριν από αυτόν. Ο λόγος που το κάνει είναι απλός. Ο ίδιος δεν έχει δική του ιστορία και τις ελάχιστες στιγμές που έγραψε σελίδες ιστορίας και τις στεφάνωσε με δάφνες, φρόντισε αμέσως μετά να τις αμαυρώσει με τον χειρότερο τρόπο.\nΛαός που έχει καταφέρει να αμαυρώσει την ίδια του την ιστορία και τρέχει πίσω από τους καπηλευτές της ιστορίας που έγραψαν άλλοι με χρυσά γράμματα, είναι λαός για δέσιμο.\nΛαός που κατάφερε και έφερε στην Βουλή αυτούς που προσκυνάνε τους δολοφόνους των παππούδων τους και συντηρεί την παραμονή τσαρλατάνων πολιτικών που πουλάνε ελπίδες, είναι λαός για δέσιμο. Λαός που απαιτεί οι χίλιοι να δουλεύουν για να συντηρούν δέκα χιλιάδες τεμπέληδες και οι πέντε χρήσιμοι να φροντίζουν για να περνάνε καλά πεντακόσιοι άχρηστοι, είναι λαός για δέσιμο.\nΑλίμονο σε αυτούς που δεν ελπίζουν σε τίποτα και γνωρίζουν πως το αύριο δεν κτίζεται με ελπίδες, αλλά με σκληρή και ουσιαστική δουλειά από όλους.\nΗ Ελλάς που σε επίσημα έγγραφα θα την δεις γραμμένη και ως Γραικία (εξού και το Greece), είναι ένα απέραντο ψυχιατρείο με ειδίκευση στους ελπίζοντες. Επειδή όμως ο τίτλος “Ψυχιατρείον η Ωραία Γραικία” δεν κάθεται καλά ούτε στο μάτι, ούτε στο αφτί, ας κρατήσουμε τον τίτλο “Ψυχιατρείον η Ωραία Ελλάς”… Επιπλέον, το Ελλάς, κάνει ρίμα και με το “εδώ γελάς”.\n« Οι bozo της άρνησης\nΈνα έθνος σουρεάλ »